text:
Bo sosten ta bon biní
Mira aki e komparashon di preis mas resien
i deskubrí kua supermerkado ta esun mas barata!
Komparashon di prèis
Ku e komparashon di preis akí bo por mira fásilmente kuantu bo ta paga den kua supermerkado pa un makutu standart di 67diferente artíkulo ku bo ta kumpra diariamente. E makutu ta konsistí di produktonan ku bo ta kumpra diariamente manera bèrdura, karni i pan.
Pero tin tambe produkto komo habon di laba paña,
shampu i papel di baño.
Ta publiká e komparashon di preis tur luna. Pues wak tur luna kua tienda tin e makutu di kompra mas barata!
Na kada supermerkado a nota e variante mas barata di e produkto. No a evaluá posibel diferenshanan di smak of kalidat.
Tur preis a wòrdu konbertí na un unidat standart (preis pa kilo, liter òf pida). Na www.unkobon.org bo por mira e preisnan di tur e produktonan.
A traha e komparashon di preis akí den kooperashon ku Entidad Publiko Boneiru, Ministerio di Asuntunan Ekonómiko i Klima, i Unkobon
Pa pregunta i remarke bo por tuma kontakto ku
Unkobon via di info@unkobon.org.
Produktonan
buskuchi soda, hariña blanku, pan brùin, pan blanku, cornflakes òf papa di kueker, makaroni/spaguèti, hariña di maishi (funchi), aros brùin, aros blanku, corned beef, bonchi kòrá (kidney beans) (seku), filèt di galiña, hala di galiña, pia di galiña, luncheon meat (spam), piska salu, djèm (stròbèri), keshi yòn (na blòki òf slais), pindakas, tuna, batata, banana, batata dushi (yams), salada, promentòn bèrdè, tomati, siboyo, kolo, wòrtel, maishi na bleki, roibit (na bòter òf bleki), apel, lamunchi, apelsina, patia, salu, all-season (meskla di speserei), margarina, peper, suku, zeta vegetal, zeta di birasol, kèchup, mayonès, lechi na puiru, djus di apelsina, kola, lechi ku tiki vèt konservabel, bòter di awa, kòfi na puiru, te (te pretu), sereal pa bebi/mucha chikitu, kuminda di bòter pa baby (bòter), allesreiniger (all-purpose cleaner), kotèks, shampu, pasta di djente, deodorante, papel di wc, habon di laba paña, skòtòwel, habon di baña, habon pa laba tayó, blich, spùit desinfektante, ‘hand sanitizer’.
Wak nos riba Media Soshal
Komparashon di prèis
Unkobon ta stòp ku e proyekto komparashon di preis
relato di prensa 28 di mart 2021 E proyekto komparashon di preis ta tin komo tarea pa kompará mensualmente e preisnan di e makutu básiko na 15 super-i minimerkado. E super-i minimerkadonan aki a koperá boluntariamente ku e proyekto aki. Ultimo lunanan sinembargo mas i mas super-i minimerkado no...
Komparashon di preis februari 2021
Mas supermerkado no ta koperá mas ku e proyekto Komparashon di Preis Solamente 11 super-i minimerkado a tuma parti den e proyekto Komparashon di Preis. Relashoná ku esaki e proyekto komparashon di preis no ta representativo mas. Unkobon ta deliberando ku e ministerio di EZK i ku OLB si mester...
Komparashon di preis dézèmber 2020
Tres supermerkado no ta koperá mas ku e proyekto Komparashon di Preis Den luna di dézèmber solamente 12 super-i minimerkado a tuma parti den e proyekto Komparashon di Preis. E propietarionan di Zhung Kong y Dragon City ya den kurso di aña a duna di konosé ku nan lo no tuma parti mas na e proyekto...
Komparashon di preis novèmber 2020
Bon prestashon di e minimerkadonan den barioUn konsumidó ta bishitá un minimerkado den su bario pa su kombinensha òf pasobra e no por otro. E minimerkadonan no por konkurí ku e supermerkadonan. For di e komparashon di preis e luna aki por nota sinembargo ku un kantidat di e minimerkado den bario...
Komparashon di preis òktober 2020
Diferensha grandi den preis de "handsanitizers"Despues di un interupshon di seis luna, relashoná ku medidanan en torno di Covid-19, a re-anudá e proyekto komparashon di preis. E makutu di e 60 produktonan básiko mas kumprá e biaha aki a wòrdu amplia ku 6 produkto di hygiëna en konekshon ku...
Unkobon i FTpKB lo no kompará prèis den luna di aprel
Relato pa prensa 31 di mart 2020 Gobièrnu di Boneiru resientemente a anunsiá un paro di prèis pa 71 produkto den tur super-i minimerkado aki na Boneiru komo un medida di urgensha. Un ke otro pa evitá ku lo hasi mal uso di e situashon aktual relashoná ku coronavírus. Relashoná ku e paro di prèis...
Komparashon di prèis mart 2020
Komparashon di prèis a reïnisiáDespues di un interupshon di dos luna, UNKOBON y Fundashon Tienda pa Konsumidó den luna di mart a bolbe kuminsá ku e proyekto Komparashon di Prèis. Mensualmente lo kompará e prèisnan di 60 produkto den 15 supermerkado. E makutu di e 60 produktonan mas kumprá a keda...
Komparashon di prèis dezèmber 2019
Yanuari no tin komparashon di prèisDesde ougùstùs 2018 ta publiká un komparashon di preis tur luna. Komparashon di Preis ta un akuerdo di kolaborashon temporal entre e organisashonnan di konsumidó Unkobon i Fundashon Tienda pa Konsumidó Boneriano (FTpKB), Ministerio di Asuntunan Ekonómiko i Klima...
Komparashon di prèis novèmber 2019
Prèis den supermerkadonan a baha den 2019 Manera ya kaba konosí e prèis promedio di e pakéte di fruta y bèrdura fresku, a bira ekstremadamente karu. Esaki no ta e kaso pa 47 di e 60 produktonan básiko den e makutu di e proyekto di komparashon di prèis. Si no tuma prèisnan di fruta y bèrdura den...
Komparashon di prèis òktober 2019
Bèrdura y fruta, ketu bai karu y skars E prèis promedio di e pakéte di fruta y bèrdura fresku, den e makutu di e proyekto di komparashon di prèis, den luna di oktober 2019 ta 32% mas haltu ku un aña pasá. Speshal banana, lamunchi y patia a subi ekstremadamente. Un aña pasá un banana tabata kosta $...
Komparashon di prèis sèptèmber 2019
Konsumidónan ta pagando mihó tino riba prèisnan den supermerkado Konsumidónan aki na Boneiru ta pagando mihó atenshon riba prèisnan den supermerkado kompará ku un aña pasá. Esaki danki na e proyekto “ komparashon di prèis”. Mas y mas hende ta skohiendo produktonan di marka B riba produktonan di...
Komparashon di preis ougústús 2019
Proyekto komparashon di prèis ta eksistí un aña fin di ougústús 2019 Fin di ougústús 2018 a publiká e promé resultado di e proyekto komparashon di prèis. Ku publikashon di e Komparashon di Preis e luna ougústús 2019 aki, ta marka 1 aña ku ta publiká esaki tur luna. Diesinku supermerkado aki na...
komparashon di prèis yuli 2019
Prèis di berdura y fruta ta sigui subi Despues ku frontera ku Venezuela a keda será, por a nota den luna di mart y aprel un oumento (14%) di prèis di berdura y fruta aki na Boneiru. Den luna di mei tabata parse ku e prèisnan lo a stabilisá. Sinembargo den luna di yüni y yüli e prèisnan di fruta y...
Komparashon di prèis yuni 2019
Xu Sheng firme den top 5 For di inisio di e proyekto di komparashon di prèis den luna di ougustus 2018, Xu Sheng, un mini-market situá den e bario di Rincon, kasi tur luna tabata den e promé 5 supermerkadonan mas barata aki na Boneiru. Pa un supermerkado chikí esaki ta un prestashon di taya, di...
Komparashon di prèis mei 2019
Diferensha den prèisnan aki na Boneiru ta bahando For di dia a inisiá e komparashon di prèis den luna di ougustus 2018, Supermerkado Warehouse ta enkabesá e lista komo e supermerkado mas barata aki na Boneiru. E makutu básiko konstantemente a keda kasi un quart mas barata ku e promedio di e 15...
Komparashon di prèis aprel 2019
Tòp 4 di Komparashon di prèis aprel 2019 ta keda meskos Pa e komparashon di prèis di aprel 2019 no tin kambio den e 4 supermerkadonan ku e indèks mas abou, kompará ku luna pasá. Di e 15 supermerkadonan ku ta partisipá den e komparashon di preis, Warehouse Bonaire i Wing Cheung Supermarket ta...
Komparashon di prèis mart 2019
Prèis di fruta y berdura a subi E instrukshon di gobièrno Venezolano pa prohibí tráfiko aereo y marítimo entre Venezuela y islanan ABC tin resultado negativo pa Boneiru. Esaki a keda konstatá ku e komparashon di prèis último ku Unkobon y FtpKB den koperashon ku e ministerio di EZK ta publiká...
Komparashon di prèis februari 2019
Solushon pa diferensha ekstremo di prèis den supermerkadonan ta deseabel For di resultado di e komparashon di prèis ku Unkobon y FtpKB den koperashon ku e ministerio di EZK ta efèktuá mensualmente, por konkluí ku prèis di e produktonan den supermerkado aki na Boneiru ta diferenshá ekstremadamente....
Komparashon di prèis yanuari 2019
Mihó uso di e lista di komparashon di prèis ta posibel For di reakshonan risibí por konkluí ku serka e konsumidónan tin un malentendimentu tokante e lista di komparashon di prèis ku Unkobon, FtpKB y e ministerio di asuntonan ekonómiko ta publiká mensualmente. Algun konsumidó ta pensa ku un...
Bo sosten ta importante
Yena aki bo datonan i registrá


c: text/html

text:
Oranjestad-Aruba 23 maart.Den e ultimo dos añanan varios atleta elite a haya e ayudo financiero necesario di Lotto pa hiba un debido preparacion den exterior. Comision di Subsidio atrabes di su Comision Tecnico kendenan ta haci e trabou di control riba dicho atletanan ta esnan cu ta duna e conseho positivo pa e atleta por realisa e biahe aki. Comision di Subsidio y Lotto ta kere cu tur ayudo avansa den exterior ta na beneficio di nos atletanan unda e conocimento amplio lo yuda hisa e nivel di nos atletanan y nan coachnan.
Como algun luna pasa Comision di Subsidio cu financiamento di Lotto a yuda e atleta den e deporte di taekwondo, Stuart Smit pa bay entrena na Monterey, Mexico unda ela hiba su preparacion pa competi den e Weganan Suramericano cu recientemente a tuma lugar na Santiago de Chile. Mirando e resultado obteni pa e atleta Stuart Smit na Chile cu ta un medaya di brons, Comision di Subsidio, Lotto y Ministerio di Deporte ta felicita e atleta pa su gran logro na Chile. Alo largo sacrificio, trabou duro y perseverancia a converti den un medaya pa Aruba.
Algun dia atras e atleta Smit a regresa Monterey, Mexico unda elo sigui cu su preparacion, awor pa su clasificacion pa e Weganan Centro Americano y del Caribe cu lo tuma lugar den luna di November na Veracruz, Mexico.
Pabien y hopi exito na nos medayista den taekwondo, Stuart Smit.

robotstxt: allowed

filter: keep


text:
Oranjestad-Den e rapport di e investigacion cu Algemene Rekenkamer Aruba (ARA) a haci riba e Cuenta Anual di Pais Aruba pa 2013 a keda constata cu Gabinete Eman no a cumpli cu su mesun plannan pa drecha e finanzas publico di nos Pais.
Riba pagina 4 di e rapport di ARA nos por lesa cu ARA ta constata cu gobierno no a logra cumpli cu e diferente marconan financiero cu e mes a presenta. Ya caba ora di compila y despues cambia e presupuesto ta desvia di e marconan financiero presenta. E desviacion ta ainda mas grandi si e cifranan realisa wordo compara cu e marconan financiero aki. Riba pagina 27 te cu 32 ARA ta brinda informacion detaya di e desviacionnan aki.
Locual cu ARA ta trece dilanti ta e hecho cu Gabinete Eman na tres ocacion ta desvia di su mesun plan y palabra. Na promer instante Gabinete Eman na 2010 a presenta un cuadro financiero den cual nan a bisa cu cada aña nan lo baha e deficit presupuestario di nos Pais door di baha gasto cu 75 miyon florin. Pero Gabinete Eman no a tene su mes na su palabra y a presenta presupuestonan cu no ta cuadra cu e cifranan presenta den e cuadro financiero. Na segundo lugar Gabinete Eman ora di trata e presupuesto den Parlamento a bin cu Nota di Cambio pa cambia e presupuesto y asina a desvia mas ainda di e cuadro financiero. Y na tercer lugar, ora di compila e Cuentanan Anual a keda constata cu tin desviacionnan aun mas grandi entre e cifranan real y esnan di e cuadro financiero presenta pa Gabinete Eman.
Mester remarca cu e cifranan di e cuadro financiero di 2010 a wordo adapta na 2013, pero asina mes Gabinete Eman a desvia di e cifranan aki. Na 2014 tambe a bin cu un plan nobo, e Acuerdo di Balanced Budget, pa tene e gastonan na e nivel di Presupuesto 2013 cual ta 1350 miyon florin. Pero ta conoci caba cu Gabinete Eman no a tene su mes na su mesun palabra y den presupuesto 2014 a surpasa e nivel di gastonan proponi den e Acuerdo di Balanced Budget.
Pues for di e rapport di ARA ta bira bisto cu Gabinete Eman no por a cumpli cu e plannan irealistico cu nan mes a presenta.


text:
John Every a bay sosega Un Arubiano cu a comberti petroleo den carbon
ORANJESTAD, Aruba - 12 di september 2021: Den fin di siman a anuncia fayecimento di John Every na edad di 81 aña. E tabata un cara conoci den e industria di petroleo, cu a sa di hiba su conocemento y experiencia na varios parti di mundo y pa varios compania. Na Aruba e tabata un di e Arubianonan cu e puestonan di mas halto den e refineria. Na momento cu LAGO a cera, mundo no a caba p’e y a cambia su enfoke di petroleo pa carbon y a bolbe cosecha mes of mas exito compara cu su añanan den e refineria.
John Every a lucha pa e ultimo tres añanan cu su salud, pero cu finalmente a opta pa stop e bataya. El a bay laga atras su señora Rita y su yiunan Carmen-Louise, John-Henry y Jo-Ann. Tambe a bay laga atras su cuater nieto- y cuater nietanan cu e ta stima masha tanto. Remarcabel ta cu dia 15 di augustus ultimo, e feliz pareha di John y Rita a celebra nan 58 aña di bida matrimonial.
Ken ta John Every
John Roland Every a nace dia 30 di mei 1940 na Eagle Colony. E ta yiu di John Clarence y Carmen Paulina. El a gradua na St. Dominicus College na Playa na 1956 na nivel MULO y a sigui pa Hulanda pa ey logra su diploma na nivel HBS na Canisuis College na Nijmegen na ana 1959. Djey a sigui pa logra bira ingeniero kimico na Technological University na Eindhoven na aña 1962.
Su carera a start na cas
Bek na Aruba, John Every a cuminsa traha na Aruba Chemical Industries, unda el a crece te bira Senior Process Supervisor ll den e departamento di produccion asigna na e planta di Ammonia. Na aña 1970 el a start su carera na LAGO na Aruba, despues di a termina un trabou di ocho luna largo na Cartagena, na Colombia, como e “Plant Superintendent” na Amoniaco del Caribe, na e International Petroleum Company.
Su carera impresionante na LAGO
El a cuminsa como Senior Engineer in Process-Fuels y despues a dun’e e proyecto di “pre-startup” di e “Hydrogen Plants” y a wordo promovi na tres diferente ocacion. El a bira “Process Foreman” na aña 1971, despues “Division Superintendent - HDS” na aña 1972 y na final como “Division Superintendent - Oil Movements and Shipping” na aña 1975.
Di Aruba pa Hulanda
Entre aña 1978 y 1980, John Every a hiba su casa Rita y su yiunan Carmen-Louise, John-Henry y Jo-Ann na Holland, unda el a ocupa e funcion di “Senior Analyst Esso Benelux” na Breda. Tabata un orguyo pa tende con a busca un Rubiano te for di Aruba pa ocupa un puesto asina importante pa EXXON te na Europa.
Su ultimo añanan cu LAGO
Ora a regresa Aruba na aña 1980, el a bin ocupa e puesto di “Division Head Crude & Products Coordination” na LAGO. Pero, no a keda te ey y a sigui crece den e refineria y consecuentemente a ocupa e puesto di “Manager Technical Department” entre 1981 y 1983. Na aña 1985, net prome cu Lago Oil & Transport Company a cera, John Every tabata “Manager Operations Programming, Shipping & Marketing”. Orguyosamente por menciona cu e tabata instrumental den cera un contract pa produccion di awa pa Aruba cu Dominica.
Di petroleo pa carbon
Na aña 1985, ora cu Lago Oil & Transport Company a cera su portanan, mesora el a wordo acerca pa Eduardo de Veer pa e bira “Vice President Logistics” di MetaCorp, pa nan compania Inter-American Coal Holding N.V. Ey John Every a sigui crece y na 1988 ela bira accionista di MetaCorp. Inter-American Coal Holding N.V. tabatin nan oficina, e tempo aya, na e di dos piso riba Wendy’s Boulevard, dilanti oficina di Douane na Playa. Nan tabata opera for di Latino America pa mundo.
Nan tabata cumpra carbon na Colombia, y transporta cu truck riba un trayecto di 400 kilometer largo, te na Lago di Maracaibo unda ta almacena e carbon. Ora e bira hopi, ta haci uzo di barge pa transporta no menos di 60 mil ton di carbon for di den waf pa e barconan cu no por a mara na waf, pa nan por transporta e carbon pa Merca y Europa. E negoshi a cuminsa chikito pero na dado momento a haya consecion pa explota un mina na estado Zulia na Venezuela. Esey a haci cu tabata dispone di hopi mas carbon y e negoshi cu a start cu 60 mil ton a surpasa 3 miyon ton di carbon pa aña. E tempo ey a uni cu e companianan Chevron y Evans Energy pa yuda explota e minanan di carbon.
Su ultimo añanan cu MetaCorp
Na 2008 a opta pa bende e compania di carbon y John Every a pasa pa bira consultant pa algun proyecto specifico cu MetaCorp, te na aña 2009, ora el a dicidi di baha cu pensioen. Asina mes, siendo un bon amigo personal di Eduardo de Veer, el a keda den hunta di comisario di MetaCorp te na aña 2018. Ta bon pa menciona cu, como cu e operacion di Inter-American Coal tabata mas tanto na Colombia, Venezuela, Merca y Europa, cu poco hende na Aruba tabata consciente di e exito di e compania. John Every a sa di hinca hopi tempo, esfuerso y dedicacion den e proyecto y hacie asina exitoso cu na dado momento a bira un di e exportadonan di carbon mas importante pa Merca y Europa for di e region aki.


text:
Organisa pa IDEA den colaboracion cu Departamento di Naturalesa y Medio Ambiente
Oranjestad – Aña pasa Pais Aruba a conoce e Ley di prohibicion di articulonan di plastic di un solo uzo y tambe Styrofoam y Oxybenzone. E ley aki lo ser efectua entrante prome di juli 2020. Minister Xiomara Maduro ta enfatisa cu e ley aki ta beneficia nos medio ambiente y salud di e ser humano y ta cuadra cu e vision di Gabinete Wever-Croes pa adheri na e Metanan Sostenibel (SDG’s) di Nacionnan Uni.
Pa ta bon informa tocante di e Ley di prohibicion di plastic di un solo uzo y con Aruba por yega na un Economia Circular, IDEA- un unidad di Departamento di Asuntonan Economico- conhuntamente cu Departamento di Naturalesa y Medio Ambiente ta organisa pa comerciantenan un Webinar cu e topiconan ‘Awareness on the Single-Use Plastic Ban for Entrepeneurs’ y ‘How we can adapt to a Circular Economy’. E facilitadornan ta Sra. Vivianne Gomez cu ta Consehero di Maneho na Departamento di Naturalesa y Medio Ambiente y Sr. Kareesha Mohamed cu tin un Bachelor Degree den Commerciële Economie y un Minor den Circular Economy & Business Innovation.
E webinar lo tuma luga diahuebs dia 11 di juni di 10’or pa 11.15 di mainta. E webinar ta gratis y lo wordo duna na Papiamento. Por inscribi via e pagina di facebook di Idea-Aruba.
E mandatario ta extende un invitacion na empresarionan pa inscribi pa asina ta bon informa tocante di e Ley di prohibicion di plastic y con pa aporta na Economia Circular di Aruba, cu ta un di e seis sectornan prometedor di nos economia. Hunto nos por sigura un medio ambiente mas salud y contribui na un Economia Circular pa Aruba.


text: Diahuebs atardi a drenta informe di un candela den e cushina na Superfood, mesora a dirigi tanto polis como bombero na e sitio. Na yegada di e patruya nan a bin compornde cu accidentamente a sende e forno grandi sin a tuma nota cu tabata tin 2 rack di pan cla caba aden.Esaki a causa un accumulacion di huma den e parti di panaderia cual a activa e alarma. Na yegada di bombero mesora nan a drenta y a saca e rack cu e pannan cu a kima. Despues di un revision bomberonan a nota cu no tin ningun peliger y a permiti e operacion normal di e supermercado continua.


text:
Famia
Famianan ta e fundeshi di nos pais.
Ta imperativo pa nos protege, nutri y sigi fortalese nos famianan pa asina nos pais por progresa. Famia ta e nucleo y weso di lomba di nos sociedad. E educacion di mas importante mester sucede den e seno familiar. Esaki ta e responsabilidad di cada mayor. Mayornan tin e deber di duna e amor, atencion, proteccion, apoyo, y sosten cu cada mucha merese. Mayornan mester ta conseheronan sabio pa nan yiunan y guianan na tur momento. Pesey nos ta comprometi pa asegura cu famianan semper lo tin un lugar fundamental den nos programa di gobernacion.


text:
WILLEMSTAD – E ehekushon di e lei 80/20 mester bini lihé. Asina Kenneth Valpoort, bosero di Horecaf, ta haña. Den su sektor aktualmente tin hopi strañero ta traha, miéntras ku personal lokal adekuá segun e ta sinta na kas. “Hende ta yama pa un trabou, pero na kada solisitashon nan ta tende yen di keseyó-kesekuando pakiko nan no ta kalifiká. Esei mester para.”
Naisha Zimmerman a buska un trabou den hóreka banda di su estudio. E tabatin algun aña di eksperensha i el a sigui un kurso di bartender. “Nan a bisa mi mi mester di estudio di hóreka. Nèt manera tur hende ku ta sirbi drenks a kaba un estudio.” Naisha segun Valpoort no ta e úniko ku ta haña rechaso. “Asta hende ku a studia nan ta rechasá. Nan mester por papia ingles, òf nèt hulandes òf spañó, Entretantu ta tuma tur esnan di habla spañó numa sin ku nan por papia un palabra di papiamentu , hulandes òf ingles.”
Na aprel di 2011 entre otro lider di Pueblo Soberano Helmin Wiels a entregá e inisiativa pa e Landsverordening pa promoshon di un oportunidat hustu pa chèns riba trabou pa trahadó lokal: e areglo 80/20. A aseptá e proposishon di lei i segun minister Ruthmilda Larmonie-Cecilia di Labor pronto Gobernador lo firma e lei. Segun e Asosiashon di Komersio di Kòrsou un areglo asina ta malu pa ekonomia i e ta kore ku invershonista. Anteriormente e Konseho di Asesoramentu a yama e lei diskriminatorio.
Oportunidat
Tin bia yu di Kòrsou no ta haña ni chèns pa solisitá pasobra spesífikamente ta buska un hende di otro desendensia. “Bo ta un dama hulandes ku a bin biba na Kòrsou ku bo partner? Anto e ora ei ta abo nos ta buska!”, asina a sali den un vakatura di The Ritz Village di luna pasá. “Ta piká”, Valpoort ta bisa. Pasobra tin trahadó lokal bon. Nos lo tabatin gana di haña un bos den e pasamentu di 80/20 i probablemente intermediá tambe entre hóreka i personal.”
Segun e doño di The Ritz Hans Robben e teksto di e vakatura tabata un eror di un trahadó. “Mes ora a adaptá e aviso. Nos ta djis buska personal kalifiká.”
No ta fásil
Pero ta nèt pa haña personal, segun e doñonan den hóreka ta difisil. Doño di e restorant Classics Patricia Brunswyck ta konta ku e tin lunanan largu kaba ta buska un shèfkòki “Mi ta pone aviso riba Facebook, den korant hulandes i papiamentu, pero ainda mi no a haña niun hende.” No ta import’é di unda un hende ta bini, pero e ta preferá un tim mesklá. “E ora ei tin ménos formamentu di grupo i hende por siña di otro.”
Brunswyck ta rekonosé si ku traha ku personal lokal no ta fasil tur ora. “Tur hende ta haña un chèns, pero mi a ripará ku un hende a keda trata kliente na un moda arogante, maske kuantu mi a papia kuné. E ora ei si a kaba.” Un otro punto ta e transpòrt. Segun Brunswyck regularmente ta sosodé ku yu di Kòrsou no tin nan mes transpòrt. “Bo no por traha den hóreka anto bo mester bai kas promé ku dies or. Òf ku ta bin buska bo eksaktamente mitar di dies. E bùsnan chikí ta ninga di bai Jan Thiel, i asina ta mas difísil atrobe pa personal por yega aki. Propio transpòrt a kuminsá bira un eksigensha.”
Barera di idioma
99 porshento di Brunswyck su klientenan ta hulandes. Ke men e idioma aki ta basta importante pero tòg e no ta eksihí hulandes perfekto. “Si bo ta papia hulandes ménos bon, pero bo ta traha bon si, ku un sonrisa grandi, e klientenan ta satisfecho basta lihé. Na final den hóreka ta trata di kliente satisfecho.”
Outor Elisa Koek


text:
Willemstad, 30 di yüli, 2021 – Durante e último luna siruganonan di Curaçao Medical Center (CMC), Dr. Boyé i Dr. Berry, a realisá “resection” di igra ku pashènt ku kanser. Ta promé biaha ku e tratamentunan aki a tuma lugá na CMC. E prosedura aki ta enserá kòrta i saka un parti di un igra for di un pashènt. E proseso aki ta un bon opshon pa kura sierto kanser na igra i ta brinda un mihó perspektiva di bida na e pashènt.
Un igra ta un órgano vital kual ta nifiká ku un persona no por biba sin dje. E tin hopi funshon krítiko ku ta inkluí metabolismo di remedi i material tóksiko. Den e prosedura menshoná e sirugano ta ekstrae e parti di e igra ku tin e tumor. Pa por kalifiká pa e prosedura aki e igra di e pashènt mester ta den bon funshon i e pashènt ta den un bon estado di salú. Alabes, pa por prosedé e tumor no por ta krese dor di ardunan vital. Ta posibel pa saka te ku mitar igra tanten ku e sobrá órgano ta salú. Despues di e operashon, e pashènt por sigui biba un bida salu.


text:
06-2020 – KvK ta tuma medidanan en conexion cu COVID-19 – KVK lo sigui duna servicio pero limitando e contacto fisico
Oranjestad – Camara di Comercio y Industria Aruba (KvK) kier informa cu en bista di e situacion delicado cu Aruba ta wordo confronta cune a causa di e COVID-19 (Corona virus) desde awe te cu dia 31 di maart, KvK ta haci algun cambio den e forma di duna servicio na publico. KvK kier evita aglomeracion y contacto fisico cu posibilidad di contacto cu persona cu por tin simptomanan di e virus. KvK lo limita su servicio pa publico. Pa e periodo menciona KvK lo no brinda servicio na balie na publico. Tur e servicionan di KvK lo bay ta disponibel via e opcionnan digital cu KvK ta ofrece. Te cu dia 31 di maart KvK lo atende cliente solamente via su portal MyChamber, e-mails y telefon. KvK ta mantene e situacion aki te cu proximo aviso.
Tur servicio di KvK ta disponibel via e portal MyChamber cu ta accesibel via www.arubachamber.com. Via MyChamber por maneha tur registracion y cambionan di bo negoshi. Pagonan por wordo haci cu creditcard, online of den forma di un bank transfer. Banda di esaki por semper contact KvK via 582-1566 y info@arubachamber.com.
Aruba, 16 maart 2020
Camara di Comercio y Industria (KvK)


text:
22-20 – Te cu 30 di december por registra cambio di 2020: KvK ta urgi tur empresario pa actualisa e datos di e negoshi
Oranjestad – Manera ta custumber pa fin di aña, Camara di Comercio y Industria Aruba (KvK) kier a recorda tur empresario pa tene cuenta cu cumplimento cu e rekisitonan necesario pa por cera e aña 2020 cu tur informacion actualisa.
Actualisacion di datos
Segun stipulacion den ley, tur empresario tin e obligacion pa mantene e datos encuanto e structura y maneho di su negoshi actualisa den e registro di KvK. Por verifica si e datos ta corecto door di consulta e Registro online via e website di KvK www.arubachamber.com y si ta necesario por bay den e cuenta (account) di e negoshi via MyChamber y haci e cambio(nan) rekeri pa tin e informacion actual. Por medio di e informacion di contacto (e-mail adres), KvK ta manda informa e comerciante encuanto eventonan y actividadnan pa negoshinan, e.o. workshops, presentacionnan, misionnan comercial y diferente desaroyonan relevante pa e empresario. Ademas e ta importante pa inversionistanan y/o posibel partner comercial por bin den contacto cu e empresa. Cu actualisacion di e datos bo ta contribui tambe na un Registro di negoshi cu informacion corecto y asina por haci un miho analisis di e.o. e tendencianan y diversidad economico.
Pago y cambionan no mas laat cu 30 di december 2020
KvK kier recorda tur compania riba e obligacion pa tin e pagonan di e contribucion anual al dia. Tur pago y cambio cu wordo haci prome cu dia 30 di december lo wordo procesa ainda den 2020. Tur informacion cu drenta despues di e fecha di 30 di december, lo wordo procesa na januari 2021.
Ta urgi tur comerciante pa percura pa e contribucion anual te cu 2020 wordo paga y asina evita gastonan innecesario y/o cu e servicionan di KvK no por wordo brinda. KvK lo manda recordatorio y eventualmente lo por sigui caminda legal pa cu falta di cumplimento di e negoshi. Pa cierto casonan tin e posibilidad di pago den termino acorda.
Ta sumamente importante pa tur negoshi tin un account digital via MyChamber pa nan mes por controla e datos di e compania y alabes haci e cambionan necesario online. Tambe por haci pago via e account, por ehempel pa compra di extracto y otro documentonan y pago di e contribucion anual, sin mester di acudi fisicamente na e oficina di KvK. Esaki ta conta tambe pa pagonan via transferencia di banco. Despues cu e compra y/o pago wordo procesa, e documento y recibo di pago lo ta disponibel digitalmente den e inbox di e account. Desde 2020 KvK a cuminsa manda e cobransa pa e contribucion anual digitalmente via e online account di e companianan, pesey ta haci un apelacion urgente na tur negoshi cu ainda no tin un online account pa percura pa regla esaki mas pronto posibel via MyChamber. E instruccionnan pa crea un account ta poni riba e website di KvK (bao FAQ’s), pero den caso cu no logra por tuma contacto libremente cu KvK via e chattool riba e website di KvK, na tel. 582-1566, ext. 27/42/30/35 of via e-mail businessinfo@arubachamber.com. Den caso cu ta necesario por haci un cita pa un consulta riba e website di KvK: https://arubachamber.com/pages/make-an-appointment/.
Compania cu no ta activo mas
Si tin un compania cu ta registra na KvK pero cu esaki no ta activo mas, ta importante pa pone esaki como inactivo of cancela e negoshi den e Registro comercial mas pronto cu ta posibel. Ley ta stipula cu e persona di e negoshi cu ta autorisa (p.e. doño di e negoshi y/o director) tin e deber di cancela e negoshi na KvK. A base di e informacion declara door di e persona autorisa, e status di e compania ta wordo cambia den e sistema di KvK. Esaki ta importante ora di haci declaracion di resultadonan di negoshi (cu no ta activo) na Departamento di Impuesto.
Doño di negoshi, directornan y otro miembronan di board cu no tin nan informacion of contribucionnan na ordo por wordo poni responsabel pa negoshi cu no ta cumpliendo cu ley. Pa por sa mas encuanto datonan den registro y cuentanan habri, por tuma contacto cu KvK na 582-1566 of manda un e-mail na registers@arubachamber.com.
Aruba, 15 di december 2020
Camara di Comercio y Industria (KvK)Scroll To Top


text:
Raquel ta e feliz ganado di e Ford Figo. El a gana esaki cu e bola O-74 den e di 52 yamada. Raquel ta di e bario di San Nicolas, el a gana e di dos auto cu Bingo Aruba.
Bingo Aruba ta contento di por a premia un famia cu un auto completamente nobo. E meta di Bingo Aruba ta pa trece union familiar den tur hogar cu premio atractivo. E bingo ta hunga tur diadomingo 4:00 pm a traves di Canal 48 Diario TV, Radio Bo Guia 88.9, Facebook page di Bingo Aruba como tambe riba nan Youtube. E karachi di bingo ta costa 10 florin.
Diahuebs awo lo anuncia un campaña cu Funmiles. Keda pendiente!


text: KRALENDIJK – Awe mainta Boneiru a risibí un áwaseru ku tabata yobe for di direkshon sùit. Esaki a pone ku laman a bira brutu na Malekon. Ta yama esaki un resake. Doñonan di boto chikí i boto ku tabata mara na waf, mester a los i bai afó riba laman, òf un sitio mas seif. Laman tabata bati na kosta i na algun sitio awa tabata subi kaya riba Malekon. Ta trata di un resake di sorpresa, debí ku no tabatin informashon di esaki. Informashon ofisial ku Radio Live 99.9 FM a risibí despues di kapitan di haf Gunther Flanegin, ta indiká ku tin hopi disturbio di awaseru awe riba Bonaire. Durante dia bientu lo yega te 30 kònòpi. Aktualmente no tin aviso pa boto chikitu, sinembargo mester keda monitòr esaki, Flanigin a bisa. Pa motibu di mal tempu ku ta pasa riba Bonaire i áwaseru for di direkshon sùit, por tin resake segun KNMI. Bientu di sùit lo kambia de bes enkuanto, sinembargo no ta pasa 10 kònòpi.


text:
E hecho cu a pone un paro na haciment’i gasto entrante 25 di october y november, pero no solamente pa gobierno, sino tambe pa Algemene Rekenkamer y Parlamento. Segun presidente di parlamento, mr. Edgard Vrolijk diahuebs a sali un carta riba esaki. E lo tin un efecto basta pisa riba trahamento den parlamento.
A maneha e placa di parlamento cu cuidao, comproba pa tur e añanan cu a pasa. Semper a scapa placa pa loke ta parlamento y naturalmente p’esey a manda un carta pidi e dispensacion aki pasobra e lo por stroba den nan trabao.
Den luna di october y november, ta bay ta hopi druk mirando cu e reunionnan lo bin tra’i otro.
Tin hopi ley cu a keda atrasa durante cu a bin campaña. Tur hende a lubida cu tin ley y no a cana e caminda manera debe ser. Awo tin cu pusha e reunionnan pa claria e leynan bieu y prepara pa tur otro ley drenta. Nunca no por tin trancamento mas di ley, esey si gobierno mes tranc’e si nan no entrega e documentonan na ora.
Esey ta e posicion awo na parlamento. Siguramente ta spera cu honra e dispensacion ey pa asina por funciona debidamente y sigur como e organo mas halto di Aruba.
Loke cu Vrolijk a remarca tambe cu fo’i 2018 y 2019 tin ley tranca y su deseo ta pa drenta januari limpi pa asina nan por prepara p’e presupuesto, dunando tur 21 parlamentario e chens pa nan por prepara nan mes bon.
Fuera di esey el a menciona cu mirando cu pueblo kier drenta cas di pueblo pa presencia e reunionnan, a base di conseho di Crisis Team y cu regla na nan luga, por habri tribuna bek pa publico.
Pa cobertura mas amplio lesa TREMPAN.


text:
Geplaatst op 04 December 2018 dor di Ministerio Tráfiko, Transporte i Planifikashon Urbano
Willemstad – Djamars 4 di desèmber, Gobièrnu di Kòrsou a firma un akuerdo importante ku kuater kompania lokal pa desaroyo di e área di Coral Cliff na Santa Martha. Huntu ku esaki, Minister Jesus- Leito a firma tambe e Desishon Ministerial pa e propietarionan nobo risibí e terenonan konserní den forma di èrfpagt. E plan di desaroyo ta konsistí di tres hotèl ‘eco friendly’ di 700 kamber na tur i tambe un marina. Alabes, lo renobá e playa ku habitantenan lokal sa hasi uzo di dje einan, manteniendo e akseso liber i grátis pa un i tur.
Despues ku Sunset Waters a sera su portanan na aña 2009 no a desaroyá e área mas i poko poko el a keda pèrdè su balor. Ku ideanan inovativo den mente, famianan Vogels i van Alstede a tuma e desishon pa kumpra loke ya pa hopi tempu ta un ruina aya na Coral Cliff i desaroyá esaki den un área turístiko. Gobièrnu di Kòrsou ta sumamente kontentu di por emití e kuater parselanan en kuestion den forma di èrfpagt na e desaroyadónan, ku mira riba un futuro muchu mas briante pa turistanan i habitantenan lokal ku lo bishitá e área den futuro.
Ta asina ku lo konstruí e hotèl i marina den diferente fase, mirando ku ta un desaroyo relativamente grandi. Esaki lo tin un durashon total di 10 aña. Por konta sigur ku kuponan nobo di trabou pa habitantenan di Soto, Barber i besindario, i tambe pa personanan ku nesesidat speshal di Tayer Sosial Santa Martha. Meta ta pa e hotèl yega na 700 kamber, sinembargo ya e promé fase lo ta kla aki tres aña i lo konsistí di 200 kamber. Lo traha mas ku klaro riba renobashon di e infrastruktura tambe, fasilitando bishitantenan pa yega na e hotèl, e marina i tambe e laman. Renobashon di e infrastruktura lo sosodé den estrecho koperashon ku Gobièrnu di Kòrsou.
Na e okashon aki, tabata t’ei presente Minister Zita Jesus Leito kende a firma e Desishonnan Ministerial pa emití e kuater parselanan konserní den èrfpagt. Minister Steven Martina tambe a hiba palabra mustrando su sosten pa ku e desaroyo turístiko aki.


text:
Tag Archives: jaaropgaaf
Jaaropgaaf 2019 a Wordo Entrega via di Post Aruba NV
Debi na e situacion actual cu Covid-19, Post Aruba N.V. tin un retraso cu e reparticion di e Jaaropgaaf di SVb. Post Aruba N.V. a reparti 80% di tur Jaaropgaaf di SVb, y ta finalisando reparticion di e ultimo 20%. Pensionado cu ta desea por baha of print e Jaaropgaaf 2019 via nos portaal di… Mas Informacion
Jaaropgaaf 2019 ta Wordo Entrega via di Post Aruba NV
Banco di Seguro Social di Aruba SVb ta conciente di e temporada cu nos ta biba aden y ta keda haci su maximo esfuerso pa cumpli cu su pensionadonan. Actualmente pa motibo di e situacion di COVID 19 no ta atendiendo cu publico pero ta mantene servicio y contacto via di email y telefon. Den… Mas Informacion


text:
Diasabra anochi alrededor di 8:30 pm a sosode un accidente na Seroe Blanco caminda un Nissan Skyline y un Daihatsu Terios lo a dal den otro. Den e Terios tabatin un mucha cu a resulta herida.
E mucha tabata mustra spanta y e tabata keha di dolor na pecho y cabes. E chauffeur di e Skyline tambe tabata keha di dolor na pecho. Ta bon pa remarca si cu unidad di polis a haci un test di alcohol y a pidi transporte pa hiba e chauffeur warda.
Sinembargo, el a opta pa bay cu ambulance. No ta descarta cu e por a bay cera debi cu e tabata bou di influencia di alcohol. Ambos vehiculo a ricibi daño material considerabel.


text:
Dia 20 di mart tur votadó na Boneiru por vota pa elekshon di Konseho Insular. Banda di esei tur votadó ku un identidat hulandes por vota tambe pa elekshon di Kolegio Elektoral.
Aparte di e 10 urnanan elektoral regular Ofisina Elektoral Prinsipal a pone tambe un urna elektoral mobil disponibel. Pa mitar di shete di mainta e urna elektoral mobil aki a sali pa Instituto Hudisial Hulanda Karibense (Justitiële Inrichting Caribisch Nederland – JICN).
Orario i sitionan di e urna elektoral mobil:
07.30 – 10.00 JICN
10.30 – 16.00 MBO SGB
16.00 – 21.00 Parke Wilhelmina (dilanti di Passangrahan)


text:
Curaçao Medical Center in Curacao is hiring an Atministradó Tékniko di aplikashon on Caribjob today.
More details about the job are below:
Meta di e funshon
Komo un Atministradó Tékniko bo ta responsabel pa funshonamentu di tur sistema den e organisashon i alabes bo ta inventarisá deseonan di e organisashon pa desaroyá i implementá funshonalidat den e aplikashon i sistemanan. Ademas bo ta sostené kolega- i departamentunan den e uzo di e diferente aplikashonnan, bo ta kordiná kurso pa e usuarionan i ta konsehá e tim di maneho riba kambio i desaroyonan eksterno. Bo ta solushoná problemanan funshonal, ta tuma kontakto ku instansianan i tambe kordiná e tareanan atministrativo i ta forma parti di proyektonan riba e tereno di ICT.
Posishon den e organisashon
Komo Atministradó Tékniko bo ta risibí guia di direktamente for di e kordinadó di e departamentu di Integrashon di Sistema.
Responsabilidatnan prinsipal
- Manehá i hasi mantenshon na e diferente sistemanan moderno i komputarisá den e organisashon.
- Implementá sistemanan nobo i adaptá vershonnan di sistemanan eksistente.
- Manehá, optimalisá i opservá e funshonamentu di sistemanan outomatisá i komputarisá.
- Tèst, instalá i manehá e diferente sistemanan moderno i komputarisá den e organisashon.
- Konstatá i analisá solushoná problemanan tékniko riba e área di ICT.
- Analisá i mehorá prosesonan di ICT den e organisashon i konsehá e Mènedjer di departamento riba esakinan.
- Desaroyá protokòl i proseduranan riba e tereno di ICT i implementá esakinan.
- Kontribuí na mehoransa di e proseso di trabou.
Eksigensianan di e funshon
- Bo mester tin un diploma di HBO den e área di maneho di ICT òf “Bedrijfskundige informatica”.
- Bo tin mínimo 2 aña di eksperensia di trabou den un posishon similar i tin abilidat ku aplikashonnan i sistemanan di ERP.
- Bo ta dominá e idiomanan Hulandes, Papiamentu i Ingles. Dominio di ingles ta esensial.
- Bo ta honesto, konfiabel, analítiko, flèksibel, detayista i por traha bou di strès.
- Bo ta ambisioso, tin habilidat analítiko fuerte i un dósis haltu di perseveransia.
- Bo tin eksperensia trahando ku paketenan di outomatisashon.
Mas informashon?
Pa mas informashon tokante e funshon akí por tuma kontakto ku sr. Gianni Sille (Kordinadó di tim di Integrashon di sistema) via [email protected]. Pa mas informashon tokante e kondishonnan laboral por tuma kontakto ku sr. Rudaylison Doran (HR Business Partner) na e-mail [email protected].
Solisitá pa e funshon
Bo ta e kandidato ideal ku e eksigensianan ariba menshoná? Si nos a yama bo atenshon , nos lo invitá bu via e-mail pa bo manda bo karta di motivashon , CV i dokumentunan relevante na *****@cmc.cw den 10 dia, Atministradó Tékniko di aplikashon den bo solisitut.


text:
Mientras cu e wega di Argentina y Venezuela tabata den descanso, Chile a enfrenta Brazil na ciudad di Santiago.
Brazil tabata solido na prome lugar cu 18 punto mientras cu Chile tabata na di 7 lugar cu 6 punto, pero ta cerca di esnan cu ta den zona pa clasifica.
Den prome mitar, Brazil tabata toca e bala hopi den medio campo y na algun ocasion a yega di forma peliger dilanti di gol defendi pa Claudio Bravo di Chile, pero Claudio cu ta un keeper veterano a sa di mantene su gol limpi den prome mitar.
Prome mitar a bay den descanso cu score empata 0-0, cu solamente 1 carchi geel cu tabata pa hungador di Brazil.
Den di dos mitar e wega a bira mas bruto, na di 64 minuut, Brazil ta bay ariba cu score di 1-0 gol anota pa Everton Ribeiro den un hugada caminda e rechazo no a bin na ora di parti di Chile.
Despues di e gol aki, un total di 7 carchi geel a keda duna den di dos mitar pa asina e total di carchi geel a keda 8.
Asina tambe e wega a termina cu score di 1-0 na fabor di Brazil kende ta mantene su invicto den weganan di clasificacion di Copa Mundial Qatar 2022 y awor ta yega 21 punto mientras cu Chile ta keda cu 7 punto.
Brazil tin 21 punto y esaki ta solamente den prome parti di e weganan di clasificacion, si Brazil gana su weganan cu falta den prome mitar e lo por clasifica caba pa mundial den prome buelta di e weganan aki.
Ultimo wega di dia tabata entre Peru y Uruguay cual wega a tuma lugar na ciudad di Lima y a keda empata 1-1.
Cu e empate aki Uruguay ta na di cuater lugar cu 9 punto mientras cu Peru ta keda na di nuebe lugar cu 5 punto.


text:
ORANJESTAD – Dialuna atardi Minister di Enseñansa y Deporte sr. Endy Croes tabata presente na Joe Laveist Ballpark na San Nicolas pa e gran apertura oficial di e prome edicion di Baseball in Paradise.
Un Joe Laveist sport park yena cu alergria di publico presente, energia positivo y entusiasmo deportivo.
Un campeonato di baseball na unda cu un total di 28 ekipo, 450 hoben entre edad di 12 y 18 aña ta bataya cu otro di 4 di october pa 9 di october pa logra e titulo maximo. E paisnan invita pa participa den e campeonato ta Bonaire, Curaçao, Hulanda y Aruba. “Pa mi tabata un honor di por a lansa e prome bala y asina oficialmente habri e campeonato di Baseball in Paradise”, e Mandatario a expresa.
Minister di Enseñansa y Deporte sr. Endy Croes a desea organisadornan, ekipo di Aruba y paisnan participando hopi exito alabes a gradici pa e invitacion aki ricibi.
Minister a expresa cu Deporte ta un vehiculo cu ta conduci nos riba e bon caminda den bida. Palabranan di elogio y gratitude sigur ta bai pa Future Star Baseball Academy y Shurty Tremus pa organisa un bunita Campeonato aki pa nos hobennan.


text:
Nos tin e deseo pa verf y pinta parti di un muraya den nos gymzaal cu dibuhonan deportivo y frase/palabra inspirativo. Manera p.e. ;deportividad, cuida y respeta otro etc. Un parti de muraya mester wordi geverfd pa despues pinta ariba dje.
0 Boluntario falta ainda
Diasabra • 09:00 - 15:00
Brazil 39B
San Nicolas
San Nicolas
Paden
12 / 12 Boluntario
4 Boluntarionan di bo organisacion
4 Boluntarionan di bo organisacion
Colegio Cristo Rey
Jani
Stamper
2975932509
Pa esaki nos lo kier haya ayudo di un of mas persona cu talento pa dibuha figuranan depoprtivo pa despues esakinan wordo geverfd. Igual cu e palabran/frasenan inspirativo.


text:
Geplaatst op 26 September 2021 dor di Ministerio Maneho di Gobernashon, Planifikashon i Servisio Públiko
WILLEMSTAD – Riba invitashon di UNESCO Minister Martina di Maneho di Gobernashon, Planifikashon i Servisio Públiko a partisipá na e di dos “Memory of the World Global Policy Forum” ku e tema “ Disaster Risk Reduction and Management for Sustainable preservation of Documentary Heritage”. E foro akí a tuma lugá na Paris, Francia.
Ta trata di un aktividat ku ta keda organisá anualmente, pero debí na e pandemia di COVID-19 e delaster biaha ku a tene e aktividat akí tabata na 2018. E ‘Policy Forum’ akí ta sumamente importante pa konservashon di dokumento (‘Documentary Heritage and Disaster Risk Reduction and Management’). Ta pa medio di dokumentashon nos konosé nos historia. Den e kuadro akí Minister Martina a haña e oportunidat pa splika kon nos di Kòrsou ta prepará pa esaki.
Un total di 700 hende rònt mundu a tuma parti na e foro, e.o. for di Saudi Arabia, China i Hapon.
Kòrsou ta hasi konservashon di dokumento na un manera ehemplar den mundu te ku awor akí. Durante di e foro reglanan ta keda presentá, diskutí i na final akordá. Di e forma akí ta sòru ku rònt mundu ta trata i warda dokumentonan di archivo di mes forma, ya ku mundialmente ta un reto pa preservá dokumentonan. Esaki e.o. dor ku tur kaminda na mundu tin kambionan den klima, nivel di laman i tambe temblornan ku ta sosodiendo.
Pa e motibu akí mester trata na krea un ‘safe resident environment’ (un ambiente sigur pa residente- i habitantenan) pa evitá ku dokumentonan ta bai pèrdí.
Minister Martina a para ketu na kiko ta vishon di Kòrsou pa loke ta trata wardamento di dokumento di un forma digital. Esaki ta enserá warda i konservá dokumentonan via un sistema elektróniko, pues via data, den ‘cloud’ òf na un otro pais manera por ehèmpel Hulanda. Ku e meta final pa tur kos bira aksesibel via internèt. Huntu ku UNESCO i Hulanda ta trahando duru pa bini ku un e-depot den futuro, pa asina por garantisá ku nos herensia ta keda bon wardá.


text:
KRALENDIJK – Hopi interes ta loke tabatin un bes mas djaluna 14 di desèmber pa tratamentu di e kaso den korte kaminda a kita bida di e hòmber norteño Rafelino Boezem. Debí na e kantidat di persona pa sigui e kaso, a hasi un ahuste i solamente famia serkano por a sigui e kaso den sala di korte. Otronan a bai den un sala na Hotel Mariott i a sigui e kaso pa medio di konferensia di video. Tin yunan di e víktima ku ta na Hulanda i aya nan a sigui e kaso. Ministerio Públiko ta akusá e dama Dayerona R., di 27 aña di edat di a asesiná Rafelino Boezem. Esaki a tuma lugá 14 di yüni 2020. E hòmber a risibí diferente hinká riba e dia menshoná i a fayesé akonsekuensia di e hinká nan.
AKUSADO TA BISA
E akusado a bisa ku riba e dia en kuestion e tabata huntu ku un amiga. E amiga a bai pa topa ku un hòmber kasá. E akusado a bisa su amiga, e ta deseá pa bai papia ku e víktima, pa nan por tin un bida na pas ku otro. Nan a bai na un kas serka kaminda Rafelino ta biba i aki e amiga di e akusado a bai serka un primu di Rafelino. Ta trata di Elo. E momentu ei, e akusado a kana bai kas di Rafelino ku e meta pa djis papia kuné. Dado momentu e víktima a saka kuchú riba e akusado i a zuai esaki diferente bia, Debí na esei, akusado Dayerona a hala patras i saka un kuchú ku e tabatin i zuai komo un defensa pe. Momentu ku el a mira sanger, el a kore bai direkshon di su outo. E dama a deklará ku loke a sosodé tabata defensa propio.
Hues mr. Stefan Van Lieshout a dirigí palabra na Dayerona bisando: ”Hende ta bisa ku bo tabata na e sitio, sinembargo un otro persona a hinka Rafelino komo konsekuensia fatal. Awor abo ta karga e responsabilidat di a hinka Rafelino.
E akusado a kontesta hues: ”Si tabata algu diferente a sosodé, lo mi a bisa esei. Mi tambe tin doló di loke a sosodé”, akusado Dayerona a bisa. El a keda sorprendé momentu ku el a mira pa medio di ‘screenshot’, e heridanan na kurpa di e víktima. E no por a kere ku el a hasi asina hopi kos.
RAPÒRT SIKIATRA SIKÓLOGO
Rapòrt di sikiatra i esun di sikólogo forénsiko a konkluí ku Dayerona ta drenta den relashon amoroso ku un persona, kende e ta deseá pa yuda nan. Momentu ku esaki no resultá, e ta reakshoná hopi desapuntá. Otro kos; e tabata hopi rabiá tokante maltrato i destrukshon di su outo di parti di Rafelino. Si dun’é bon ayudo, tin poko chèns pa algu manera esaki ripití. Hues a duna oportunidat na famia di e víktima, pa trese dilanti nan sentimentu. Un momentu di hopi emoshon. Entre otro a lesa deklarashon di mayornan i otro miembro di famia di Rafelino.
DAYERONA AWOR DESPUES DI 6 LUNA
Riba pregunta di fiskal mr. Teengs Gerritsen, Dayerona a konta kon e ta sintié awor despues di 6 luna ku loke a sosodé. “Tur dia mi tin doló i ta yora. Tur dia mi ta hasi orashon pidi Dios pordonami. Mi ta spera un dia e famia pordonami.


text:
Destrukshon na Van den Tweel supermarket na Janthiel
Destrukshon na Van den Tweel supermarket na Janthiel
Malechornan a destruí porta di Van den Tweel supermarket. Den nan intento pa bai ku sèn for di e mashin di ATM ku tin den e supermerkado, nan kousa destrukshon na e ATM di RBC. Reakshon rapido di e agente di seguridat di Janthiel a evitá ku e malechornan por a bai ku sèn for di e mashin. E agente di seguridat a persiguí e malechornan te riba Weg naar Fuik na altura di Santa Barbara Beach Resort. E mester a para e persegushon pa motibu ku e malechornan a kuminsá lòs tiru dirigí riba e vehikulo di Janthiel Security.
Agentenan polisial di varios departamentu ta na e sitio pa investigá e kaso di destrukshon i intento di robo aki.


text:
Detenshon pa violashon di lei di arma di kandela.
KOMUNIKADO DI PRENSA
047/ 2020
2 febrüari 2020
Detenshon pa violashon di lei di arma di kandela.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 31 yanüari 2020, alrededor di 18.45’or, personal di Divishon di Krímen
Organisá den koperashon ku Tim di Aresto a detené dos hòmber pa violashon di lei
di arma di kandela. Ta trata di e hòmbernan sospechoso:
J.A.C.G., 19 aña di edat;
D.J.V.L., 23 aña di edat, ámbos nasé na Venezuela.
E detenshon a tuma lugá riba Seru Fortunaweg.
A presentá e sospechoso nan dilanti un Fiskal Ouksiliar ku despues di interogashon a
ordená nan enkarselamentu pendiente di mas investigashon.


text:
Jaaropgaaf 2019 a Wordo Entrega via di Post Aruba NV
Debi na e situacion actual cu Covid-19, Post Aruba N.V. tin un retraso cu e reparticion di e Jaaropgaaf di SVb.
Post Aruba N.V. a reparti 80% di tur Jaaropgaaf di SVb, y ta finalisando reparticion di e ultimo 20%.
Pensionado cu ta desea por baha of print e Jaaropgaaf 2019 via nos portaal di MiPensioen. Pa haci esaki bishita nos portal y sigui e instruccion: https://pensioenen.svbaruba.org.
Pa mas informacion por yama nos Departamento di Pensioen na 527-2760 of email nos na pensioenen@svbaruba.org.


text:
ROTTERDAM – Ousiliante karibense i organisashonnan hulandes ta prekupá pa e oumento di hende di e islanan no registrá. E asina yama ‘drumidónan riba banki’ realmente no tin kas pero nan no ta visibel den e akohida regular di hende daklos.
E organisashon nashonal di interes karibense Ocan ta konvoká gobièrnu hulandes pa hasi investigashon di esaki i pa adaptá e eksigensianan pa inskripshon. Segun e organisashon mas i mas hulandes karibense daklos ta bula di banki pa banki seka amigu òf famia.
Video na Hulandes
Video: Guilliano Payne
Ta yama e grupo aki siudadano spoki. Nan no ta registrá den e Registro Básiko di Dato Personal (BPR, Basisregister Persoonsgegevens) i asina instanshanan di gobièrnu no por haña nan niun kaminda, ku tur konsekuensha di esaki.
No tin sifra eksakto
Ounke e akohida di daklos di Leger des Heils no ta mantené sifra étniko e ousiliantenan karibense manera Ruthmila Cicilia di Rotterdam ta haña sufisiente indikashon ku esaki ta un problema grandi den komunidat karibense. “Tur dia mi mester desapuntá hende pa un adrès pa inskribí òf un kas.” For di yüli di 2019 Cicilia ta akohé shete drumidó riba banki.
E ousiliante di Amsterdam Lucia Martis, ku ta akohé sinku drumidó riba banki na Amsterdam, ta bisa ku hopi di nan ta bula di siudat pa siudat seka famia pa purba nan suèltu ei. Segun e, hopi di nan ta mama ku yu, pero basta hóben i hende grandi di edat tambe
Cynthia Ortega-Martijn di Ocan ta bisa ku p’esei ta difísil pa duna un sifra eksakto tokante hende ku ta den e situashon aki. Un quick scan ku Ocan a hasi na 2018 a resultá den 110 famia na Hulanda ku ta bai di un konosí pa otro, no a inkluí esnan grandi di edat den esaki.
Hopi bia ta imposibel pa inskribí
Segun Ocan ta un problema ku hopi hulandes karibense ta buska alohamentu den e asina yama zonanan di oportunidat, pasobra ei tin famia òf amigu ta biba kaba. “Den e zonanan ei mester di un pèrmit di alohamentu pa por biba ei. E eksigensianan pa esaki ta severo.” Por ehèmpel un di e eksigensianan ta ku mester tin trabou.
“Hopi bia nan no por inskribí seka famia tampoko, pasobra e ora ei esakinan ta haña nan ku e kostendelersnorm (norma di kompartishon di gastu)”, Ortega-Martijn ta konta. Mas hende ku ta inskribí na un adrès ménos uitkering òf kompensashon pa hür hende por haña.
Mester di legislashon diferente
Segun Ocan ‘e legislashon aktualmente ta muchu severo i lo mester inkorporá klóusula di duresa pa tene kuenta ku kasonan eksepshonal’.
Segun Cicilia e problema di mas grandi ta e falta di kas pagabel den e siudatnan grandi. “Ora nan bin pidi munisipio yuda nan masha lihé ta bisa ku nan no por haña ayudo. Hopi siudadano spoki karibense p’esei ta sinti manera no ta skucha nan.
E ousiliante meskos ku Ocan ta sinti ku gobièrnu mester tin mas wowo i orea pa e grupo aki i ku nan mester investigá kuantu drumidó riba banki grandi di edat tin na Hulanda. “E kos aki mester kambia.”


text:
DAO ta recorda publico riba nos instruccionnan di higiena y distancia social y ta introduci un instruccion mas, esaki en coneccion cu e ultimo desaroyo relaciona cu COVID-19.
Procedura ora cliente presenta pa cita na DAO
Cliente ta drenta cu tapaboca/mondkapje bisti, esaki ta obligatorio entrante diahuebs 2 di juli 2020. No ta permiti pa cliente drenta cu handschoen bisti y tampoco saluda cu man. E cliente ta ser pidi pa sigui nos señalnan di indicacion paden di nos oficina y pa haci uzo di nos hand sanitizers disponibel na entrada.
Conforme protocol di DVG clientenan cu tin sintoma di griep, keintura, tosamento, niester of problema cu halamento di rosea no ta wordo permiti entrada na nos oficina. Y den caso cu wordo constata cu un cliente presente tin e sintomanan menciona, nos lo pidi su persona encarecidamente pa bandona nos oficina.
E cliente ta wordo pidi pa mustra un ID na porta. Solamente un (1) persona ta drenta pa atende e cita. Si tin otro palabracion cu un funcionario di nos departamento, excepcion por wordo haci.
→ Casonan cu ta encera grupo di mas cu dos(2) trahado: Pa por cumpli cu e maneho di distancia fisico y higiena conforme protocol di DVG, nos ta pidi pa e grupo apunta un (1) of maximo dos (2) persona pa atende e cita. E persona (nan) aki mester presenta carta di autorisacion di tur trahado di e grupo y demas documentonan necesario di tur trahado.
Nos ta pidi pa publico tuma bon nota di nos instruccionnan na momento cu ta presenta serca nos pa un cita.
Pa mas informacion por sigui nos riba www.daoaruba.com of riba nos pagina di Facebook: Directie Arbeid en Onderzoek. Tambe pa cualkier pregunta por yama nos na 523- 7720 of manda nos un email na nos email central: This email address is being protected from spambots. You need JavaScript enabled to view it. .
ORANJESTAD - Departamento di Labor y Investigacion kier a participa na tur cliente cu entrante diamars 30 di juni 2020, nos ta introduci un e-mail adres nobo pa tur keho riba servicio cu nos ta brinda e pueblo di Aruba, pero tambe pa traha un cita pa asuntonan laboral den forma mas rapido.
E e-mail adres aki ta: This email address is being protected from spambots. You need JavaScript enabled to view it. .
Importante ta pa señala cu e e-mail aki ta solamente pa e topico aki riba menciona.
Si e cliente kier contesta por escrito riba preguntanan huridico of general, e e-mail existente, cu ta This email address is being protected from spambots. You need JavaScript enabled to view it. , ta keda aplicabel.
Nos ta spera di por a informa tur cliente debidamente.
Art. 2 Vakantieverordening
Un trahado ta 'bouw op' dianan di vakantie pa cada aña di servicio cerca su dunado di trabou.
E calculacion di dianan di vakantie ta 3 x e cantidad di dianan di trabou pa siman.
Den caso cu un trahado ta traha 6 dia pa siman e tin derecho riba minimo 15 dia di vakantie.
Art. 9 Vakantieverordening
E dianan di vakantie acumula ta caduca despues di 2 anja.
Mirando cu nos ta den un situacion exceptional di Covid-19 no ta keda nos nada otro pa interpreta e ley y formula un pensamento pa cu con nos lo contesta e preguntanan riba vakantie.
Despues di a overleg cu Director nos uitgangspunt ta como lo siguiente:
Dianan di vakantie (acumula prome cu Covid-19) mester wordo paga na 100%.
Den caso cu dunado di trabou y trahado a jega na un acuerdo pa baha e oranan di trabou y salario pa motibo di e situacion di Covid-19 e calculacion di e dianan di vakantie ta keda mescos.
E pago di e dianan di vakantie (vakantieloon) ta depende di e acuerdo cu partidonan a haci riba pago di salario.
Pues pa cu e pago di dia di vakantie (vakantieloon) mester wak den ki luna e trahado a ‘bouw op’ e dia di vakantie cu e ta tumando.
Esaki kiermen cu si e trahado ta tuma un dia di vakantie cu ela ‘bouw op’ den un luna cu ela wordo paga menos, su vakantieloon tambe lo ta menos.
Klik op Overzicht uitzendvergunning.


text:
Oranjestad:
Diabierna durante tratamento di e caso di Sr. Carti den corte. E abogado defensor mr. Carlo a cuestiona e hecho con por ta posibel cu diferente biaha un website di noticia a publica den detayes riba e caso aki.
Segun e abogado ta parce mescos cu ta Ministerio Publico mes lo a suministra nan informacion.
Segun e abogado cada biaha cu Carti tabata bay na KZP, e website di noticia 24ora y Tempran ta publica den detayes riba e caso aki. Con por ta? Ki intencion tabata tin cu esaki?
Segun Ministerio Publico nan no a suministra informacion tocante Carti na Prensa. Loke a sali den prensa ta responsabilidad di prensa.
Di otro banda e no ta un secreto con prensa ta yega na tur informacion for di den Husticia. Es mas e modus operandi aki ta bon conoci cerca Ministerio Publico y Alto Comisario. Esaki tabata un di e motibonan pakiko algun tempo atras tabata tin un acercamento di Husticia cu miembronan di prensa cu ta cubri policial.
E motibo principal di e reunionnan tabata, pa trata na caba cu e ‘corupcion’, omkoping etc.cu lo tabata y mas sigur ta sigui sosode. Durante e meeting a papia habri tocante esaki, bisando cu nan sa cu prensa ta hayando informacion ilegalmente for di ‘amigo’ polis. Esaki sigur nan tabata kier a caba cune, haciendo e forma di ricibi informacion policial legal, mescos cu na varios otro paisnan.
Durante e reunionnan te hasta Procureur General, Alto Comisario y ex Minister di Husticia tabata presente, hunto pa yega na un acuerdo mutuo cu prensa pa suministranan cu e informacionnan cu ta essencial pa prensa, pa nan por simpelmente informa pueblo.
Lamentabelmente despues di varios reunion Cuerpo Policial a dicidi pa laga e situacion a keda status quo. Prensa mester sigui cu su trabou di informa pueblo y ta haye obliga di sigui busa informacionnan policial na un forma no legal. Asina dunando tur chens pa cosnan ilegal sigui pasa bou nan nanishi y no yega na un acuerdo cu esnan cu ta haci e trabou di informa pueblo.
No ta nada straño cu informacion di tur departamento di polis ta sali riba caya, mester tin un liña y no por ta hancho pa un banda y small pa e otro banda. Prensa ta e di cuater poder, pero tanten cu no regla esaki na un forma structura, cosnan asina lo sigui pasa y informacionnan cu por ta no mester sali riba caya lo keda sali riba caya.
Si Husticia y prensanan cu ta cubri policial a yega na un acuerdo, drechando asina e relacion entre prensa y Husticia, sigur lo por tabata tin un bon cooperacion y bon entendimento, pero top di Polis mes a kies pa no drecha e situacion actual y sigui laga tur cos bay con cu ta y duna espacio liber pa ‘corupcion’ cu lo por tin den Cuerpo Policial.


text:
ORANJESTAD, Aruba: Aruba ta un isla cu semper durante temporada di yobida ta keda confronta cu malesanan cu ta wordo transmiti pa e sangura Aedes aegypti. Pa evita e situacion aki, e poblacion mester coopera pa asina yuda preveni y elimina criadero di sangura. “Departamento di Salud Publico (DVG) ta traha duro riba e parti aki di prevencion” Dr. Maritza Ordoñez, Consehero Medico di DVG ta splica.
Dr. Ordoñez a agrega cu si bo tin taira den bo cura elimin’e, mescos cu cierto mata, manera Bromelia, palma cu por retene awa caminda sangura por pone webo. E sangura Aedes aegypti por transmiti tres sorto di enfermedad: Dengue, Chikungunya y Zika. Na Aruba 80% di e poblacion a yega di haya Dengue caba. “Dengue ta un enfermedad cu por ta mortal. Si den pasado bo a haya Dengue caba y bo bolbe keda infecta bo por haya dengue hemoragico cu por ta fatal. Den caso di Zika, esaki por trece complicacion den desaroyo di e celebro di un baby.
Esaki ta e motibonan pakico ta importante pa hunto como comunidad nos ta alerto y tuma nos responsabilidad y percura pa rond di nos cas ta liber di criadero di sangura. Dos biaha pa siman, sali, cana rond di bo cas y tira un bista primordialmente ora poco awa a yobe. Controla tambe paden di bo cas pa criadero y pa sangura cu por ta scondi den scuridad manera bou cama, den cashi of den garashi unda cu tin hopi articulo warda. Si acaso bo ta ripara cu tin hopi sangura den bo bisindario y bo no sa e origen, yama Gele Koorts Muskieten Bestrijding (GKMB) y nan lo duna un man y haci investigacion si mester pa haya sa e origen di e problema.
Ultimo tempo e sanguranan tambe a cambia nan estilo di bida. Awo nan no ta biba den awa limpi so, pero tambe den awa sushi. Nan ta pica bo den dia y anochi. “Awo henter dia nan ta busca pa pica. Nos tin cu bira mas alerto y creativo ora nos ta busca criadero, tanto pafo como paden di cas. Prevencion ta keda e miho solucion pa evita Dengue, Chikungunya y Zika”,Dr. Maritza a expresa.


text:
Con bo organisacion por participa?
Fundacion, scol, institucion di cuido, centro di bario, grupo di scouting y club di deporte atencion! Ata bo oportunidad pa haci un trabou grandi y riba dje recluta boluntario nobo. Participa cu ARUBA DOET riba diabierna 28 y diasabra 29 di mei 2021. Drecha e speelplein di scol of e speeltuin di centro di bario, bai keiro un dia cu nos grandinan of pasa un man di verf den e cantina di e club di deporte.
Participa cu ARUBA DOET 2021
Registra ta facil! Bai na:
- Login (warda bo datonan di login bon)
- Crea un profil
- Añadi proyecto
- Yena peticion pa haya un sosten financiero
Kico bo tin pa yena?
- datonan di e persona(nan) di contacto di bo organisacion y e trabou;
- un descripcion cla y entusiasma di e trabou;
- cantidad y tipo di boluntario cu bo ta busca.
Despues di esaki, bo trabou lo aparece riba e website. Boluntarionan interesa por inscribi via e website aki pa yuda cu bo trabou.
Contribucion financiero
Bo trabou por yega na remarca pa haya un contribucion financiero di maximo AWG. 1.100 for di Oranje Fonds. Lesa mas.
Mester di yudansa?
Bo tin mester di yudansa pa inventa un trabou, registra trabou riba e website of bo kier sa con pa recluta boluntario? E team di ARUBA DOET por yudabo. Of bo por haci uso di e Tool di Trabou. Aki bo por haya tur tipo di sugerencia y conseho. E Tool di Trabou bo ta haya parti ariba di e pagina aki na bo man drechi.
Tene na cuenta!
Oranje Fonds y CEDE Aruba no por para responsabel pa ningun incidente of daño cu surgi durante ARUBA DOET. Tene cuenta cu e seguridad di bo boluntarionan ora di plania bo trabou. No tuma ningun riesgo. Preferibel laga trabounan tecnico den man di profecionalnan y personanan cu e “know-how”. Por fabor, comunica esaki cu bo boluntarionan.
Bo kier sa mas?
Bo tin pensa di participa cu ARUBA DOET 2020? Bo kier consulta riba e posibilidadnan of ta en busca di inspiracion? Tuma contacto cu e team di ARUBA DOET (T: (+297) 582-7666 / E: info.arubadoet@gmail.com)


text:
Gabinete Wever-Croes Prome Minister Evelyn Wever-Croes: ๐๐ข๐๐๐๐ฅ๐ก๐ข ๐๐ ๐๐ฅ๐จ๐๐ ๐ ๐ฅ๐๐๐๐๐ ๐ ๐๐ฆ ๐ง๐๐ ๐ฃ๐ข ๐๐ ๐๐จ๐๐๐ก๐๐ ๐ฃ๐ ๐๐จ๐ ๐ฃ๐๐ ๐๐จ ๐ฅ๐๐๐๐ฆ๐๐ง๐ข ๐ฃ๐ ๐๐๐ก ๐ก๐ ๐ฅ๐๐ ๐๐ฅ๐๐ ๐ฃ๐ ๐ฆ๐ข๐ฆ๐ง๐๐ก ๐๐ ๐๐๐๐๐๐๐ฆ
Gabinete Wever-Croes
Prome Minister Evelyn Wever-Croes:
๐๐ข๐๐๐๐ฅ๐ก๐ข ๐๐ ๐๐ฅ๐จ๐๐ ๐ ๐ฅ๐๐๐๐๐ ๐ ๐๐ฆ ๐ง๐๐ ๐ฃ๐ข ๐๐ ๐๐จ๐๐๐ก๐๐ ๐ฃ๐ ๐๐จ๐ ๐ฃ๐๐ ๐๐จ ๐ฅ๐๐๐๐ฆ๐๐ง๐ข ๐ฃ๐ ๐๐๐ก ๐ก๐ ๐ฅ๐๐ ๐๐ฅ๐๐ ๐ฃ๐ ๐ฆ๐ข๐ฆ๐ง๐๐ก ๐๐ ๐๐๐๐๐๐๐ฆ
ORANJESTAD – Dialuna mainta den rueda di prensa di Gobierno di Aruba, Premier Evelyn Wever – Croes a elabora riba e topico di sosten di likides. Manera cu ta conoci, Aruba a cuminsa ricibi sosten di likides for di Gobierno Hulandes desde 2020 y pa cual Aruba ta entrega na Hulanda e suma necesario pa sosten di likides. CFT ta revisa e peticion y duna un conseho na Gobierno Hulandes. Finalmente Gobierno Hulandes ta aproba of desaproba e peticion, a base di e conseho di CFT.
Prome Minister a splica cu desde cu a cuminsa ricibi sosten di likides na 2020, cada biaha tabatin un of otro cos cu mester a dialoga riba dje, pero nunca CFT a duna Aruba conseho completamente negativo. Sinembargo e biaha aki CFT a duna conseho negativo pa algun motibo cu Gobierno di Aruba no ta di acuerdo cu nโe, pero cu ta dialogando cu Hulanda riba nan.
Gobierno Hulandes kier a tuma e decision pa nenga Aruba e sosten likides. Pโesey prome cu e reunion di Conseho di Minister di Reino (diabierna ultimo cu e tema aki tabata riba agenda), Premier Wever – Croes a dialoga cu Secretario di Estado sr. Knops y cu Premier Rutte na New York (diabierna). Resultado di e dialogo aki ta cu nan no a nenga Aruba e sosten di likides, pero a duna mas tempo. Den e dialogo cu a tuma luga, Premier Wever – Croes a splica cu desde 30 di maart cu Gobierno a cay te cu siman pasa diadomingo 19 di september, tabatin un Gobierno demisionario. Esaki a haci cu no por a tuma tur decision manera un Gobierno legitimo. Pues awo cu si ta posibel, a pidi espacio pa tuma e decisionnan cu mester pa por bin na remarke pa e sosten di likides.
Tin 2 tema cu tin opinion dividi entre Gobierno di Aruba y Gobierno Hulandes:
(1) Wever – Croes norm; Landsverordening normering top inkomens. Na Aruba a mira cu cierto directornan di companianan estatal tabata gana 5,6, of 10 biaha mas hopi cu Minister President. Berdad ta compronde cu na cierto compania e materia cu nan ta maneha ta hopi tecnico y dificil pa haya hende, pero no por hustifica cu ta gana asina mas hopi cu e funcion cu ta carga tur e responsabilidadnan di e Pais. Esaki ta en general. Consecuentemente a bin cu un ley cu ta pone un maximo na e salario di un director di un compania estatal na 130% di e salario di un Minister President. Esey ta un ley cu a traha riba dje caba y ta cla pa wordo trata.
Sinembargo Hulanda a bisa cu mester baha esaki y ahuste mas. Ademas Hulanda a indica cu algo mester wordo haci cu e pensioen di Ministernan tambe. Prome Minister Wever – Croes a agrega cu ta trahando riba e ahustenan aki. Sinembargo, a resulta cu Prome Minister di Aruba su salario ta hopi mas abou cu Prome Minister di Corsou y hopi mas abou cu Prome Minister di Sint Maarten. Pues Hulanda a impone e regla di 130% riba tur tres isla sin duna espacio pa ahusta esaki. Cual ta haci cu e salario cu ta basa riba e Minister President di Aruba (maximo 130%) ta bay cay hopi mas abou cu Corsou y Sint Maarten. Consecuentemente un director di compania estatal na Aruba cu ta haci mesun trabou cu esun di Corsou of Sint Maarten, ta gana hopi menos. Esaki por causa โBrain drainโ cual hustamente no kier pa Aruba. Riba e situacion aki Hulanda ta sali for di e punto di bista cu Aruba mester haci ahustenan cu nan a menciona y no worry cu locual ta tuma luga na otro islanan.
Premier Wever – Croes a enfatisa cu no tin problema cu e ley, pero lo desea pa e ta poco mas alinea regionalmente cu Corsou y Sint maarten. Sinembargo si esey no logra lo sigui cu e pasonan pa e implementacion.
(2) E otro punto cu si tin division mas serio segun Premier Wever – Croes, ta encera e cortamento den e gastonan di cuido di salud, esta AZV. Manera ta conoci aรฑa pasa Hulanda a bin cu e exigencia cu mester corta 5 miyon den AZV pa e sosten di likides cu tabatin mester di dje 15 di mei. Gobierno di Aruba a bay di acuerdo cu e 5 miyon, pero diripiente Hulanda a aumenta esaki pa 5 miyon mensual. Esaki ta algo cu Gobierno a protesta continuamente como cu e ta bira dificil, pero asina mes e aรฑa aรฑa pasa a corta 35 miyon florin y e aรฑa aki a logra corta 40 miyon florin. Sinembargo como cu CFT a bisa 40 miyon no ta 60 miyon cu mester corta anualmente, Aruba no ta haya e placa.
Prome Minister a indica un bes mas cu Gobierno no ta di acuerdo cu e opinion aki y cu e posicion di e organo no ta duna realse of respet na e seriedad di e situacion cu Aruba ta aden. Pues e ultimo palabracion haci cu Hulanda ta pa duna espacio pa den e dianan aki sigui dialoga pa por sali for di e situacion.
โPor ultimo ta importante pa remarca cu e sosten di likides ta hopi importante pa Aruba, especialmente pa loke ta e subsidio di salario cu ta duna na basta trahado (loonsubsidie) y tambe pa e proyecto di pakete di cuminda. Gobierno di Aruba lo sigui negocia cu miras pa por yega na un solucion pronto pa Aruba por haya e sosten di likides cu ta asina necesario y tin tur confiansa cu lo sali for di esaki, Premier Wever – Croes a termina bisando.


text:
WILLEMSTAD - Waioa ta un grupo ritmiko ku a wòrdu fundá na Jüni 2017 pa Cherston Seferina i Quincy Braafhart. Un soño ku kada un di nos tabata kana kune aki na Hulanda.
KUENTA i TAMBU concert in Aruba and Curacao
Willemstad - Kuenta I Tambu has created this sound called Tambutronic – a wild and colorful explosion of energy Afro Caribbean music from our own Dushi island Curacao.
Single nobo MAMA - FIRE-ON
Willemstad - Ku sumo plaser nos ta entrega bo e "single" nobo di Pharon Pilgrim ( Fire-On ) titulá " MAMA". E “single” aki ta kompañá pa un "videoclip" ku a keda lansá algun dia atras. Pharon A. Pilgrim, mihó konosí komo FireOn ta un hóben kantante talentoso yu di Kòrsou
Djaberne Tin Entrega Premio Di Adventur City Anima Pa The New Time Band
WILLEMSTAD — Un dje premionan ku e finalistanan di Festival di Tumba Hubenil 2017 a risibi ta e echo ku nan por selebra nan kumpleaños den forma spesial. Manera ta konosi Adventure City a pone komo premio ku tur e finalistanan lo por pone un fiesta invitando 9 mucha ku nan.
Kanta i gosa ku Tribute 2 Bob Marley.
WILLEMSTAD - Exodus, Is this Love, Lively up yourself… ta djis un parti di herensia músikal fantastiko di e leyenda di reggae Bob Marley.
Kòrsou ta kla pa su gran marcha di Seú 2017
WILLEMSTAD - Fundashon Kultural Seú despues di algun luna di preparashon, djadumingu awó ta bai presentá e parada di kosecha.
Gosa Di Un Karnaval Semper Den Un Ambiente Sano I Limpi.
Willemstad - Departamentu Salú Hubenil (DSH) a saka un foyeto kolorido ku tepnan balioso tantu pa mucha i hende grandi pa nos selebrá un bon karnaval. Den e foyeto aki ta trata temanan importante manera protekshon kontra di solo, bebe sufisiente awa, higiena, drumimentu i zonido duru.


text:
KRALENDIJK — Awe mainta nos a drenta ku e notisia ku a haña un kabuya paresido na e kabuya di anker di e piskado perdi. Mientras tantu por kofnirma ku ta e kabuya di e piskado Ulvick Pinedo. Esaki a keda rekonose dor di un kolega piskado di dje ku ta kore e boto Marjuel. E kolega piskado a bisa tambe ku a enkontra huntu ku e kabuya aki, un asina yama rosario ku tambe ta uza ora di piska i tambe un anzue pega na e kabuya. E la remarka tambe ku e ta haña e kos straño ku e rosario ta pega na e kabuya di anker. Ta algu ku no sa sosode normalmente, i esaki a lanta algun spekulashonnan. Tambe a piskado kolega a bisa ku e ta rekonose e kabuya i rosario aki 100% paso tur mainta e ta pasa serka e piskado di Ulvick Pinedo prome ku e bai laman, pues eta konfirma e echo ku e kabuya aki ta di Ulvick Pinedo su boto. Stinapa konhuntamente ku polis i otro departamentu nan ta sigui vigila i kontinua ku e investigashon relashona ku e piskado perdi aki.
FUENTE: LIVE 99 FM


text:
Di sinku sosten di EZK pa empresario afektá
Pa di sinku bia empresarionan na Hulanda Karibense por risibí un kompensashon pa gastunan fiho for di Ministerio di Asuntunan Ekonómiko i Klima (Economische Zaken en Klimaat, EZK). E montante di e kompensashon por varia entre $500 i $400.000 i ta kalkulá a base di sifranan di volúmen di benta. Por entregá petishon for di 3 di mei 2021.
Pa por bini na remarke, e volúmen di benta mester a baha por lo ménos ku 30%. Riba e wèpsait di RCN tin un módulo di kalkulashon nobo ku empresarionan por usa pa fásilmente kalkulá e montante ku nan lo por bini na remarke p’e. Den kaso ku e montante aki ta $6.000 òf mas, meskos ku tabata e kaso pa e di dos areglo, mester añadí un deklarashon di un tenedó di buki òf akountent independiente, pa konfirmá e sifranan kompletá. E faktor di kompensashon ta mas haltu ku e areglo di EZK previo; e tabata 0,85 i awor ta 1,00.
Pa e di sinku kompensashon aki, ta kompará e sifranan di volúmen di benta di e lunanan yanüari, febrüari i mart 2021 ku e sifranan di volúmen di benta di e mesun lunanan na 2019. Miéntras ku den e areglonan previo di EZK a hasi komparashon ku sifranan di un aña anterior, e bia aki ta hasi komparashon ku sifranan di dos aña pa e mesun periodo. Esaki paso den e promé kuartal di 2020 ta posibel ku e sifranan di benta ya ta afektá pa e krísis di corona. Empresanan ku a kuminsá despues di 1 di yanüari 2019, por tuma kontakto ku unidat SZW di RCN pa haña un kalkulo personalisá di nan pèrdida di benta.
Tur kondishon i informashon adishonal ta disponibel riba www.rijksdienstcn.com/covid-19 (bou di pakete di emergensia di gobièrnu). Por entregá formularionan kompletamente yená i firmá, huntu ku e aneksonan nesesario, te ku mas tardá 31 di yüli 2021 via e adrès di meil tegemoetkomingEZK@rijksdienstcn.com.
Pa ayudo ku aplikashon por tuma kontakto ku Kámara di Komèrsio na Boneiru via di steunloket@kvkbonaire.com. Pa preguntanan urgente, por tuma kontakto via di telefòn ku unidat SZW di RCN via 781-5554 / 781-5558 (Boneiru), 790-0052 (Sint Eustatius) i 416-3804 (Saba).


text: KRALENDIJK – Christopher Frans kende ta presidente di ‘Taskforce’, a menshoná resientemente durante un konferensia di prensa ku kantidat di hende a regresá Boneiru. Ta trata di hende ku a bini for di diferente lugá, entre otro Colombia, Merka, i Aruba. Frans: ”Preparashon ta kanando pa por trese hende ku ta na Repúblika Dominikana pa regresá Boneiru. E plan ta pa laga tur djamars hende regresá for di Hulanda pa Boneiru via Kòrsou. A tuna e desishon, ku for di 8 di mei, pa esnan ku regresá Boneiru for di Aruba i Kòrsou, por pasa e proseso di karentena na kas. Esaki ta mara na diferente regla. Gastu di regreso ta responsabilidat di kada persona. Hopi hende ta tuma kontakto ku nos, pa nan tende e fecha ku ta posibel regresá Boneiru. Ta bai informá tur e hendenan e dia ku ta posibel ku tin buelo pa nan regresá. Ta bon pa tene kuenta ku momentu ku nos informá un fecha pa regreso e por kambia, debí ku mester tene kuenta ku e kompania di biahe. Dentro di poko Kòrsou ta bai trese un grupo di persona bèk, i Boneiru ta bai hasi esfuerso, atendé pa trese esnan di Boneiru tambe riba e buelo di Kòrsou, “ Frans presidente di ‘Taskforce’ a bisa.


text:
Esaki tin di haber ku diferente faktor. For example cake pans, ingredients etc….
Knip de blokjes tekst uit en verdeel ze over twee stapeltjes. Tur luna OM i Ministerio di Hustisia ta organisá temanan interesante pa entre otro polis, pa di e forma ei e partisipantenan ta mihó prepará pa nan trabou diario. Ta manera kos ku e galiña ta haña 8 ala. For di e kontrol di suplamentu a bin resultá ku 1 persona a bebe demas alkohòl.
Schotte lo pidi Korte den Promé Instante pago bek di 1. Opeens begint Michael allerlei rare en vieze dingen te doen. Maar lékker dat deze authentiek Venezolaanse arepa's zijn!
E findishi ta start awe tardi I ta sera 7 di mart Pa e motibu aku a sera awor e investigashon formalmente. Esaki a sosode riba Seru Loraweg. Di e forma aki, asina Fiskal ta deklar, op school en op straat zijn er. Thuis. E komishon di nkleo kerncommissie ta lucha pa hustisia restorativo denter di derechi penal. E ta ser deten pa violashon di Lei di Arma, bolo di glas papiamento.
Meestal als het gaat over taarten dan bedoel ik roomboter en het is met zout. Dit kind zit hier gewoon hard te boeren. E akshon ta konta solamente pa esnan ku paga nan but habri kompletu den un biaha i ta nifiká ku OM no ta kobra e gastunan di amonestashon.
Kòrsou, na kondena pa labamentu di plaka. Anders moet hij maar weer naar zijn eigen huis gaan. Durante e seshon en korte aki ta duna oportunidat na defensa pa bin ku mas investigashon promé ku tratamentu ku kontenido.
A investigá e pregunta si e denunsia di Plet di dia 18 di febrüari pa intento di soborno tabata falsu i si Plet ku e denunsia kontra Schotte i Cooper a kometé difamashon smaad en laster. Ora Brett bira mas grandi e tambe tin mag di bai lès di etikèt.
E team special I e koperashon mas ekstenso mester amplia e e forsa di polis i hustisia. On below Youtube video I will show you step by step how to make the butter cake.
Krta e plachinan di e kuch, esta US Marshalls pa abord bolo di glas papiamento vuelo zwart wit beeld laptop pa Merka, ku ta ku e homber a mata su partneri despues a herida su mes ku morto komo konsekuensia.
E resultado no ta duna motibu pa pena riba un otro senario, frki? Dor di esaki ta te dia di awe kompletamente deskonos ta kiko a pasa i dikon. Oma komt kijken wat er aan de hand is?
Tambe e desaparishon i morto di Adriana a kousa sentido di intrankilidat i insiguridat den komunidat di Boneiru, bolo di glas papiamento. Fiskal di Ministerio Publiko a papia ku kada un separ i a mustra nan riba nan responsabilidat i nan aktuashon iresponsabel.
Wes a sentensia A.
Lei penal ta stipulá sinembargo ku no ta kastigabel pa tin algun merkansia falsifiká den bo poseshon, den kaso ku ta trata di merkansia pa uso propio. E tabata hinká 3 biaha den su garganta. E stot a hasi due si.
E prome kaso tabata un kaso di ladronisia for di tienda Warehouse dia 3 di oktober i na bolo di glas papiamento a sospech e homber C. BVA-Auctions ta enkarg ku e findishi. Tambe el a trata di hui for di prisn dia 18 di mart na unda el a kousa destrukshon den su sel den Blok 4 i krta prikkeldraad pa logra hui. Mama ke papia ku nan un ratu?
Tambe e sospechoso mester a responsabilis su mes pa poseshon di arma di kandela ku munishon i poseshon di imgen di pornografia di mucha ku a bin haa riba su laptop, bolo di glas papiamento.
Tene kuenta ku no tur seguro WA ta kubri daño kousá pa drone. E sospechoso ta aktualmente será pendiente mas investigashon.
Mes ora nan ta tur eksitá. Alleen de werkbladen kunnen gekopieerd worden. Nan ta ser ofresé den prostitushon i ta ser eksplotá seksualmente i komersialmente.
Esei ta nifik ku bolo di glas papiamento ta kontinu ku persiguishon penal, apres ski party kleding nan kumpli ku tur eksigensia.
Curacao - Detenshon na Krsou pa Boneiru - Curacao - Detenshon na Krsou pa Boneiru - Djalunamainta 5 di mart trempan a tene entrada hudisial na Krsou na un adrs na Seru Grandi. A deten M, bolo di glas papiamento. E komishon di nkleo kerncommissie ta lucha pa hustisia restorativo denter di derechi penal. Ik zal binnenkort een van jouw recepten uitproberen. Na kaminda nan ta pasa na un salon di eiskrim.
Yama nan un ratu numa. Bonaire - R.
Alec i Brett den avion Alec en Brett in het vliegtuig 3. E ofisina di makelaar i su trahadornan no a keda identifiká pa OM komo sospechoso. Ministerio Públiko Kòrsou ke, den , inisiá un atendimiento huntu ku instansianan i ministerionan pa di e forma aki atendé di un forma integral e abusu kontra menor di edat.
E kastigu ta konforme e demanda di Fiskal di Ministerio Pbliko. E tabata for di 13 di ougsts den asina yam detenshon di ekstradishon den SDKK na Krsou pendiente pa e proseduranan legal rond di e ekstradishon! Si vlucht amsterdam bali hoe lang kumpli ku e yamada aki, bolo di glas papiamento, ta pidi asistensia di polis pa buska e persona en kuestion i kontra su boluntat i entreg e persona na SDKK.


text:
Mi a wordo tilda di ta un sinberguensa pasobra mi a pone un post na unda mi a yuda un señora di edad yega na su rolstoel cu tanto e tabata spera. E comentario tabata cu awo cu ta eleccion ta core yuda! Mi reaccion tabata fuerte pero despues el a ponemi pensa. Berdad mi ta un sin berguensa? Mi ta lanta mainta, tin cuminda, tin trabou, tin un dak riba mi cabes y mi tin un famia feliz. Cuanto di nos no ta asina, cu nos ta biba den nos ambiente no sabiendo kico tin den cura di mi bisiña. Mi a wordo mustra cu cosnan ta bon na Aruba. Economia ta tremendo y e deuda astronomico cu nos ta aden ta pa stimula economia y nos futuro. Y mas cu tur cu e trabou no a caba, kier sigui mester 4 aña mas!
Nos hendenan ta contento pasobra miyones a wordo gasta den klinkers y asfalt pa asina no tin stof den nan cas , pero nos poder di compra a baha Banco Central ta señala y e placa no ta yega . A subi salario minimo pa asina nan biba cu dignidad aunke SER ta stipula cu pa un famia di 4 e entrada minimo mester ta 2500 pa asina nan por biba cu dignidad. Criminalidad a baha y nos pais ta hopi miho compara cu otro paisnan. Pero polisnan ta sclama cu no tin material, auto y autoridad pa actua y atraconan riba nos pueblo ya a yega un record.
Nos mester ta contento nos a haya un hospital nobo di mas cu 240 miyon pero nos cuido a wordo aleha di nos y nos mesun yiunan di tera cu a studia den region pa docter no mag traha. Nos educacion a mehora compara cu antes, pero e drop-out nan ta mas halto cu nunca y esnan cu no ta gradua ta sigui subi. Nos maestronan ta wordo menosprecia y cuponan pa scol no ta suficiente. Ta pone canchanan di voetbal den barionan pa asina mama por wak nan yiu hunga, pero deporte a wordo elimina di scolnan, barionan y tur facilidad deportivo a wordo neglisha.
Nos ta contento cu un green corridor di mas di 700 miyon florin na unda nos por primi gas pa cinco minuut, pero segun indicacionnan, mamanan soltero y 60% di nos ciudadanonan ta biba bou di e nivel di pobresa, no a haya ni un oportunidad pa un tereno pa construi nan cas , corda un vivienda social den 8 aña.
Nos grandinan ta contento pasobra tin lead light den nan bario pero no tin lugar pa nan ora nan no por yudanan mes mas. Director di Saba ta confirma esaki. Pa un simpel rolstoel, loke nan tin derecho riba dje, e caminda ta desconci y dificil. Ta papia di ta full green na 2020 y no por ni resolve nos problema di desperdicio y dumpnan ilegal y ta trapa riba tur ley di conservacion di naturalesa. Progreso pa crea cuponan di trabou pa nos yiunan di tera, pero ta permiti competencia inhusto laboral door di laga nos fronteranan hancho habri y negocia cu permisonan pa stranhero.
Mi mester tin berguensa di lanta y pensa cu loke nan ta pintado ta un cuadra di Picaso. Pero mi berguensa a caba, mi tin cu wak den cura di mi bisiña y realisa cu nos mester para pa nos Aruba y mas cu tur e calidad di bida di mi bisiña. Mi mester proteha e derecho di nan di por ta parti di e progerso y tambe tin un bida digno y cu calidad. Critica otro di ta sin berguensa no ta haci bo mes miho. Ami ta parti di e cambio, bo tambe POR ta. Mira e cura di bo bisiña y no para den e gras berde di bo mesun cura. Ami tin e potlood cora dia 22 di september mi berguensa a caba!!


text:
Share this on WhatsApp
Si bo puntra hende kico e origen di Zwarte Piet ta, bo lo tende diferente storia. E lo ta un homber blanco cu a bira preto door di pasa door di un schoorsteen. Of e ta un moro, cual ta referi na e poblacion Islamitico cu a colonisa Spaña den edad medio. Hopi lo bisabo cu nan no sa. E diferente storianan en berdad a wordo siña na mucha y adulto durante hopi aña. Pero kico ta e origen berdadero di e figura Zwarte Piet, y dicon e storia a keda cambia? Y cua elementonan stereotipo Zwarte Piet tin?
E prome Zwarte Piet
E prome biaha cu e figura Zwarte Piet a aparece tabata alrededor di 1850 den e buki ‘Sint Nicolaas en zijn Knecht’ di Jan Schenkman. Prome cu e temporada ey, Sinterklaas no tabata tin un ayudante (knecht). E nomber ‘Zwarte Piet’ no tabata wordo usa den e buki. Te alrededor di 1895 e nomber Zwarte Piet a bira mas comun (prome cu esey ela wordo yama 'Pieter').
Den e buki di Jan Schenkman, e knecht tabata illustra como un sirbido color scur, y no tabata tin stereotiponan racial. E tabata bisti un uniform di sirbiente pero e no tabata tin lipnan pinta cora, oorbel grandi, etc. E stereotiponan racial a wordo añadi y a sigui bira mas exagera den siglo 20, caminda cu e ayudante a wordo desaroya den e Zwarte Piet cu nos conoce awe.
Mitologia Germanico
E figura historico di San Nicolas a nace na Patara (awendia den Turkia). Pero tambe den folklor por atribui Sinterklaas na e storia di e dios Germanico yama Wodan. Wodan tabata den cielo y tabata tin su ekivalente den fierno, un asina yama spirito subteraneo cu den mitologia Germanico semper tabata wordo representa como color scur.
Un teoria ta cu e spirito subteraneo aki ta un fuente di Zwarte Piet su color preto. Considerando cu e prome ilustracionnan di Zwarte Piet obviamente ta mustra un persona di etnicidad color scur, y cu Zwarte Piet tabata wordo describi como un “kroesharige neger” den diferente publicacion, ta deshaci di e teoria aki.
E stereotiponan racial a wordo añadi y a sigui bira mas exagera den siglo 20, caminda cu e ayudante a wordo desaroya den e Zwarte Piet cu nos conoce awe.
Vestuario di Zwarte Piet
Segun Elmer Korin, docente di historia di arte na Universidad di Amsterdam, no tin duda cu e figura di Zwarte Piet tin influencianan di mucha color scur cu tabata esclavo (kindslaven). Cu pintura y historia di siglonan 17 y 18 e ta mustra riba e similaridadnan den e pañanan cu mucha esclavo y Zwarte Piet ta bisti. Segun Korin, ta conoci cu e esclavonan no tabata gusta bisti e vestuario.
Blackface
Zwarte Piet ta wordo compara hopi cu ‘blackface’. Blackface ta algo cu hopi Hulandes no sa di dje. Na Merca (y despues tambe na otro paisnan manera Inglatera) den siglo 19 y 20, personanan color scur no tabata mag di actua den teatro y den mundo di television. Pues hende color cla tabata pinta nan cara preto cu make-up pa asina representa y expresa stereotipo di un persona color scur. Hopi biaha haciendo esaki na un manera comico y exagera pa entretenimiento di e publico color cla.
Na dado momento hasta hende color scur mester a cuminsa pinta nan mes preto pa mag di practica nan instrumento riba escenario.
E practica di blackface a cuminsa rond di 1830 y a sigi pa mas cu 100 aña. E tabata algo hopi popular na Merca, y despues tambe na paisnan Europeo. E manera cu e ‘knecht’ di Sinterklaas a wordo transforma di un sirbido color scur pa e Zwarte Piet ful preto cu lipnan cora etc., ta duna e impresion cu Blackface a influencia e imagen di Zwarte Piet. Especialmente considerando e temporada di e desaroyo aki.
Blackface a wordo bandona den añanan 60 di siglo 20, ora cu e Civil Rights movement na Merca a cuminsa ricibi suficiente sosten pa exigi cambio. Awendia e no ta wordo usa mas pasobra e ta wordo considera racista y ofensivo.
E manera cu e ‘knecht’ di Sinterklaas a wordo transforma di un sirbido color scur pa e Zwarte Piet ful preto cu lipnan cora etc., ta duna e impresion cu Blackface a influencia e imagen di Zwarte Piet.
Esclavitud
Awendia, masha hopi hende no ta kere cu un figura cu ta forma parti di e cultura Hulandes por tin di haber cu esclavitud. Hopi tin e impresion cu Hulanda no tabata envolvi den e practica di esclavitud y bendemento di esclavo. No ta straño cu hopi persona cu a lanta na Hulanda tin e impresion ey, ya cu na Hulanda no a dedica suficiente atencion na e parti aki di nan historia. E materia cu scolnan na Aruba ta siña studiantenan, a wordo basa riba e curiculo Hulandes, pues no ta straño cu hopi hende na Aruba tambe tin un falta di conocemento riba e tema aki.
E realidad ta cu Hulanda ta responsabel pa traslada alrededor di 550.000 Africano for di Africa pa otro parti di mundo, for di cual alrededor di 75.000 lo a muri prome cu nan a yega nan destinacion. Te na 1863 Hulanda a aboli esclavitud. No por descarta cu e fenomeno di esclavonan Africano y racismo pa cu persona color scur a influencia loke a bira Zwarte Piet.
Stereotipo
Banda di e discusion di e origen di Zwarte Piet, tin discusion riba e elementonan stereotipico di personanan color scur. Similar na blackface, Zwarte Piet tin lipnan accentua pa pone nan mustra mas diki, cual ta un stereotipo di hende color scur. Esaki tabata wordo haci den un forma exagera, especialmente den ilustracionnan di Zwarte Piet.
Un otro aspecto cu ta wordo considera stereotipico ta e renchi di orea di Zwarte Piet. E estilo di e renchi di orea ta e estilo ‘creol’ di Africano. Manera menciona caba, e verstuario di Zwarte Piet ta similar na e vestuario cu mucha color scur esclavo mester a bisti.
Un desaroyo cual pa motibonan obvio a bira menos cu tempo, ta e custumber pa Zwarte Piet papia cu un accent Surinameo, hopi biaha exagera. No tabata algo straño pa wak Zwarte Pieten riba television Hulandes ta papia manera Surinameo, bailando loco riba musica Caribense y actua manera hende bobo. Sigur e lo a pone mucha hari, pero na mesun momento tabata haci bofon di Surinameo color scur, cual tabata e grupo mas grandi di imigrantenan na Hulanda den e temporada ey.
No por descarta cu e fenomeno di esclavonan Africano y racismo pa cu persona color scur a influencia loke a bira Zwarte Piet.
Conocemento y realisacion
Mester remarca cu no ta corecto pa asumi cu esnan cu no kier cambia Zwarte Piet automaticamente ta racista. En berdad hopi a haci expresionnan y comete actonan racista den direccion di personanan color scur cu ta 'contra' Zwarte Piet. Pero tambe tin hopi hende cu ta ‘pro Zwarte Piet’ cu no ta racista. Nan a lanta cu Sinterklaas y Zwarte Piet y a celebra e tradicion hopi aña inocentemente, sin pensa riba e origen y e efecto cu e por tin den sociedad. Por nota cu na Hulanda hopi persona ta remarca cu tabata pa motibo di un falta di conocemento cu nan no por a wak algo malo den Zwarte Piet. Tambe ta wordo menciona cu no ta facil pa acepta y admiti cu un tradicion di bo pais (Hulanda), algo cu bo tin bunita recuerdo di dje como mucha, en berdad tin elementonan racista.
Segun Verene Shepherd (directora di Institute for Gender & Development Studies, profesora di historia social y miembro di e Working Group of Experts on People of African Descent di Nacionnan Uni), falta di conocemento ta e rason primordial dicon pueblo Hulandes no ta mira e malo den e tradicion di Zwarte Piet. “If you don’t know the history, you are not going to understand why some people are offended by this”, segun Shepherd.
Un comision special di Nacionnan Uni cu a investiga e fenomeno di Zwarte Piet, a yega na e conclusion cu e ta racismo y cu cambio mester bin den e apariencia di Zwarte Piet y su relacion cu Sinterklaas.
Cambionan
Mientras cu ainda hopi hende no kier pa Zwarte Piet wordo cambia, e elementonan cu influencianan discriminatorio ta mustra di ta algo cu Hulanda no por ‘scapa’ for di dje. E apariencia y actuacion di Zwarte Piet a wordo cambia na varios ocacion. Tambe e storia cu ta wordo conta na mucha a cambia. Prome, Zwarte Piet tabata un sirbido color scur ‘no mucho sabi’. Cu tempo ela bira un ayudante cu no ta un persona color scur, pero a bira completamente scur door di pasa door di un schoorsteen. Hopi di e cambionan a wordo haci despues di basta critica riba Zwarte Piet. Contrario na loke hopi hende ta kere, for di algun decada pasa caba tin critica riba Zwarte Piet. Den hopi caso e critica a wordo considera na su luga, cual a conduci na varios di e cambionan. Pero e cambio principal cu mayoria di esnan cu kier cambia Zwarte Piet kier wak (schmink preto), te ainda no a wordo acepta completamente.
E hecho cu na Aruba, y tambe na Corsou, keto bay tin Zwarte Pietnan mas 'tradicional' na yegada di Sinterklaas, ta wordo usa como argumento cu na Hulanda Zwarte Piet tambe mester wordo acepta den su forma tradicional.
Mientras cu e discusion tocante Zwarte Piet mas tanto ta trata si Zwarte Piet ta un figura racista, poco poco mas persona ta acepta cu no por nenga cu Zwarte Piet tin elementonan cu influencianan racista. Pa esnan cu conoce e historia di Zwarte Piet, e pregunta principal den e discusion no ta ‘si Zwarte Piet tin elementonan racista’, pero ‘si mester cambia e elementonan racista of no’.
No mester lubida riba e grupo cu ta gosa mas hopi di e tradicion di Sinterklaas: muchanan. Ta mustra cu mayoria adulto ta di acuerdo cu muchanan lo gosa mesun hopi di e celebracion si Piet lo tin ‘zwarte vegen van de schoorsteen’, of si Piet haya diferente colornan.
Aruba
Durante e yegada di Sinterklaas na Aruba (2018) por a nota mas cu 100 ‘Piet’ cu tabata tin nan caranan pinta completamente preto. E hecho cu na Aruba, y tambe na Corsou, keto bay tin Zwarte Pietnan mas 'tradicional' na yegada di Sinterklaas, ta wordo usa como argumento cu na Hulanda Zwarte Piet tambe mester wordo acepta den su forma tradicional.
Fuente: Gabinete Wever-Croes (Facebook)
Un ehempel recien di e tipo di argumentacion aki ta e articulo 'Zwarte Piet is op Aruba geen probleem' skirbi pa Arnoud Kuijpers, den cua e ta elogia cu Arubiano no tin problema cu Zwarte Piet tradicional. E pregunta cu ta surgi, ta si e sentimentonan na Aruba y Corsou lo ta mescos si tin mas conocemento di e historia tras di Zwarte Piet.
Documentario 'Zwart Als Roet'


text:
Un organisashon no tin mag di kompartí dato personal ku otro persona òf instansia sin mas. E regla general ta ku tin mag di kompartí dato personal solamente si esei ta kuadra ku e meta pa kua a rekolektá e datonan. Si esei ta e kaso òf nò ta dependé di e sirkunstansianan konkreto di kada kaso. Ku otro palabra, e por varia di un kaso pa otro.
Kuadra ku e meta
Pa kontestá e pregunta si un fasilitashon ta kuadra òf nò, tin diferente faktor ku tin ku tene na kuenta. Por ehèmpel:
Base pa fasilitá dato
Ademas di e regla general ku ta bisa ku e fasilitashon mester ta kuadra, ta asina tambe ku e fasilitashon mester ta basá riba un di e seis basenan fihá den artíkulo 8 di Lei di protekshon di dato personal BES (Wbp BES). Nan ta:
Sí, esei tin mag. Un organisashon por fasilitá bo datonan personal na un otro organisashon si esei ta nesesario pa kumpli ku un akuerdo ku bo. Por ehèmpel, si bo a bestèl un telefòn selular serka un kompania di telekomunikashon, e kompania ei por duna bo datonan personal na un kompania ku ta ofresé servisio di entregat.
Sí, esei tin mag. Un organisashon por divulgá bo datonan personal na un otro organisashon si esei ta nesesario pa kumpli ku un akuerdo ku bo. Por ehèmpel, si bo a bestèl un telefòn selular serka un kompania di telekomunikashon, e kompania ei por duna bo datonan personal na un kompania ku ta ofresé servisio di entrega.
Sí, esei tin mag. Un nesesidat médiko urgente, por ehèmpel, ta un interes vital. Pero ta mihó si e organisashon pidi bo outorisashon. Ta solamente si esei no por mas, por ehèmpel pasobra bo no ta na tinu, un organisashon tin mag di fasilitá bo datonan personal sin bo outorisashon.
Un organisashon di gobièrnu tin mag di fasilitá bo datonan personal si esei ta nesesario pa kumpli debidamente ku un tarea di atministrashon públiko. E tarea por ta unu di e organisashon mes òf di e organisashon di gobièrnu ku ta risibí e datonan.
Por ehèmpel, Ministerio Públiko (MP) por duna un kompania di seguro informashon tokante un echo kastigabel, manera un kaso di froude, pa di e manera ei por rekuperá e daño for di esun ku a kometé e echo. Un divulgashon asina ta basá riba MP su tarea di, entre otro, sirbi interes di esnan ku bira víktima di echo kastigabel.
Sí, un organisashon tin mag di fasilitá bo datonan ora ta nesesario pa sirbi un interes hustifiká di e organisashon, por ehèmpel pa por kumpli ku un tarea ku ta parti di su operashon normal òf pa atministrashon diario di e organisashon.
Sinembargo, e organisashon tin ku puntra su mes si e no por logra e mesun resultado usando ménos dato òf na un manera ku tin un efekto ménos drástiko riba bo privasidat. Ademas, e organisashon tin ku hasi un evaluashon di privasidat. Esei ta nifiká ku e organisashon tin ku pisa bo interes personal kontra interes ku e ke sirbi dor di fasilitá bo datonan.


text:
ORANJESTAD – Departamento di Asuntonan Economico, Comercio y Industria mediante su unit di Iniciativa pa Desaroyo pa Empresa Arubano (IDEA) a organisa diahuebs, 23 di juli, un webinar pa e sector primario.
Sra. Judella Trim, Business Development Advisor, a presenta e webinar aki cu e tema:
“Guia con pa scirbi un Business Plan pa agricultor”.
Topiconan cu a presenta tawata lo siguiente:
- Kico ta un Business Plan;
- Dicon bo mester di un Business Plan;
- Kico ta para den un Business Plan;
- Splicacion di SWOT Analyse;
- Instrumentonan pa un bon Marketingplan;
- Plan Financiero.
Sra. Trim a termina e presentacion cu un bon conseho:
“Semper tin un ‘Plan B’, pa caso di cambio y puntra bo mes con un cambio por afecta ‘Mi Negoshi’: Cambio por ta:
- Technologia;
- Regulacion di Gobierno;
- Economia;
- Pandemia.
E seccion di pregunta y contesta a bay super bon. Tur contesta di e participantenan a haya un contesta na final di e presentacionnan.
E webinar aki a haya un participacion di en total di mas o menos un 30 persona. IDEA ta sumamente contento cu e contenido y acogida di e webinar y tambe di e bon comentarionan ricibi di su participantenan.
Diahuebs awo, dia 30 di juli, IDEA lo organisa su siguiente webinar pa e sector primario cu lo tin e tema di ‘Organic Farming’ y lo wordo presenta door di Urvin Leest doño di ‘miSimia’.
IDEA kier remarca cu nan lo sigui organisa mas webinar cu lo ta dedica na un y tur cu kier cuminsa un negoshi of cu tin un negoshi existente y kier educa nan mes riba diferente topiconan comercial.
Un danki na tur esnan cu a join e webinar aki. Keda pendiente pa mas eventonan den aña 2020 organisa door di IDEA. Por sigui nos riba Facebook page @Idea-Aruba pa mas webinar y otro actividadnan di IDEA den futuro.